CELEX: 
Language: el
Date: 2020-07-14 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα τέλη που επιβάλλει η Ευρωπαϊκή Αρχή Κινητών Αξιών και Αγορών σε κεντρικούς αντισυμβαλλομένους που είναι εγκατεστημένοι σε τρίτες χώρες

ΕΥΡΩΠΑΪΚΗ
                           ΕΠΙΤΡΟΠΗ
                                                   Βρυξέλλες, 14.7.2020
                                                   C(2020) 4891 final
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                      της 14.7.2020
   για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου
     και του Συμβουλίου όσον αφορά τα τέλη που επιβάλλει η Ευρωπαϊκή Αρχή Κινητών
     Αξιών και Αγορών σε κεντρικούς αντισυμβαλλομένους που είναι εγκατεστημένοι σε
                                      τρίτες χώρες
                     (Κείμενο που παρουσιάζει ενδιαφέρον για τον ΕΟΧ)
EL                                                                                  EL
 ---pagebreak---                                          ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Ο κανονισμός (ΕΕ) 2019/2099 για την τροποποίηση του κανονισμού (ΕΕ) αριθ. 648/2012 για
   τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία
   καταγραφής συναλλαγών1 (κανονισμός για τις υποδομές των ευρωπαϊκών αγορών –
   «EMIR»), δημοσιεύτηκε στην Επίσημη Εφημερίδα της Ευρωπαϊκής Ένωσης στις
   12 Δεκεμβρίου 20192.
   Σε ό,τι αφορά τους κεντρικούς αντισυμβαλλόμενους τρίτων χωρών, ο κύριος στόχος των
   τροποποιήσεων του κανονισμού EMIR είναι να διασφαλιστεί πιο αξιόπιστη και
   αποτελεσματική εποπτεία των κεντρικών αντισυμβαλλομένων που είναι εγκατεστημένοι σε
   τρίτες χώρες και παρέχουν υπηρεσίες στην Ένωση, συμπεριλαμβανομένης της ενίσχυσης του
   ρόλου και της αύξησης των καθηκόντων της Ευρωπαϊκής Αρχής Κινητών Αξιών και Αγορών
   (στο εξής: ΕΑΚΑΑ). Ως μέρος αυτής, έχει συσταθεί η «εποπτική επιτροπή για κεντρικούς
   αντισυμβαλλομένους» η οποία θα προπαρασκευάζει τις αποφάσεις που πρόκειται να
   λαμβάνει το συμβούλιο εποπτών της ΕΑΚΑΑ, ενώ ένα νέο «σώμα για κεντρικούς
   αντισυμβαλλομένους τρίτων χωρών» θα διασφαλίζει τη δέουσα ενημέρωση και συμμετοχή
   όλων των σχετικών ενδιαφερομένων μερών της Ένωσης. Επιπλέον, ο κανονισμός (ΕΕ)
   2019/2099 θεσπίζει σύστημα δύο κατηγοριών για τους κεντρικούς αντισυμβαλλομένους
   τρίτων χωρών, βάσει του οποίου οι κεντρικοί αντισυμβαλλόμενοι που είναι συστημικά
   σημαντικοί για τη χρηματοπιστωτική σταθερότητα της Ένωσης ή ενός ή περισσοτέρων από
   τα κράτη μέλη της (στο εξής: κεντρικοί αντισυμβαλλόμενοι κατηγορίας 2) πρέπει να
   συμμορφώνονται με τις απαιτήσεις του κανονισμού EMIR και να υπόκεινται στην εποπτεία
   της ΕΑΚΑΑ. Οι κεντρικοί αντισυμβαλλόμενοι κατηγορίας 2 σε τρίτες χώρες με συγκρίσιμες
   απαιτήσεις μπορεί να θεωρηθεί ότι συμμορφώνονται με τις απαιτήσεις της ΕΑΚΑΑ εφόσον
   συμμορφώνονται με τους κανόνες της χώρας τους (στο εξής: συγκρίσιμη συμμόρφωση). Οι
   κεντρικοί αντισυμβαλλόμενοι τρίτων χωρών που δεν είναι συστημικά σημαντικοί (στο εξής:
   κεντρικοί αντισυμβαλλόμενοι κατηγορίας 1) θα επιτρέπεται, όπως και τώρα, να παρέχουν
   υπηρεσίες εκκαθάρισης στην Ένωση εφόσον συμμορφώνονται με τους κανόνες της χώρας
   τους, οι οποίοι κρίνονται ισοδύναμοι βάσει της εκτελεστικής πράξης της Επιτροπής, αλλά θα
   υπόκεινται σε περιοδική επανεξέταση ως προς τη συστημική σπουδαιότητά τους.
   Όπως προβλέπεται στο άρθρο 25δ του κανονισμού EMIR, η ΕΑΚΑΑ θα πρέπει να επιβάλλει
   τέλη στους κεντρικούς αντισυμβαλλομένους τρίτων χωρών για να καλύπτει όλες τις δαπάνες
   στις οποίες υποβάλλεται η ΕΑΚΑΑ για την αναγνώριση και την άσκηση των καθηκόντων της
   σε σχέση με κεντρικούς αντισυμβαλλομένους τρίτων χωρών.
   Το άρθρο 25δ του κανονισμού EMIR αναθέτει στην Επιτροπή την εξουσία να εκδώσει
   κατ’ εξουσιοδότηση πράξη με την οποία θα προσδιορίζονται περαιτέρω τα είδη των τελών, τα
   θέματα για τα οποία οφείλονται τέλη, το ποσό των τελών και ο τρόπος καταβολής τους από
   κεντρικούς αντισυμβαλλόμενους τρίτων χωρών που υποβάλλουν αίτηση αναγνώρισης και
   από αναγνωρισμένους κεντρικούς αντισυμβαλλόμενους τρίτων χωρών.
   Η κατ’ εξουσιοδότηση πράξη θα εκδοθεί σύμφωνα με το άρθρο 82 του κανονισμού EMIR και
   το άρθρο 290 της Συνθήκης για τη λειτουργία της Ευρωπαϊκής Ένωσης.
   1
           ΕΕ L 201 της 27.7.2012, σ. 1.
   2
           ΕΕ L 322 της 12.12.2019, σ. 1.
EL                                                1                                          EL
 ---pagebreak---    2.       ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Διαδικαστικές πτυχές
   Στις 3 Μαΐου 2019, η Επιτροπή ζήτησε την άποψη της ΕΑΚΑΑ (στο εξής: τεχνικές
   συμβουλές) σχετικά με κατ’ εξουσιοδότηση πράξη της Επιτροπής με την οποία
   προσδιορίζονται περαιτέρω τα τέλη που πρέπει να επιβάλλονται σε κεντρικούς
   αντισυμβαλλομένους τρίτων χωρών η οποία θα εκδοθεί σύμφωνα με το άρθρο 25δ
   παράγραφος 3 του κανονισμού EMIR.
   Από τις 29 Μαΐου έως τις 29 Ιουλίου 2019, η ΕΑΚΑΑ διεξήγαγε δημόσια διαβούλευση
   σχετικά με το σχέδιο τεχνικών συμβουλών της. 9 συμμετέχοντες στη διαβούλευση υπέβαλαν
   παρατηρήσεις οι οποίες κοινοποιήθηκαν δημοσίως, ενώ άλλοι συμμετέχοντες απάντησαν σε
   εμπιστευτική βάση. Οι μη εμπιστευτικές απαντήσεις στη διαβούλευση είναι δημοσιευμένες
   στον δικτυακό τόπο της ΕΑΚΑΑ3. Η ΕΑΚΑΑ διαβίβασε τις τεχνικές συμβουλές της στην
   Επιτροπή στις 11 Νοεμβρίου 2019.
   Στις 21 Οκτωβρίου 2019, η Επιτροπή ζήτησε τη γνώμη της ομάδας εμπειρογνωμόνων της
   Ευρωπαϊκής Επιτροπής Κινητών Αξιών (ΟΕΕΕΚΑ) σχετικά με το προσωρινό περιεχόμενο
   της εν λόγω κατ’ εξουσιοδότηση πράξης. Η ΟΕΕΕΚΑ απαρτίζεται από εκπροσώπους των
   κρατών μελών, της Ευρωπαϊκής Κεντρικής Τράπεζας, της γραμματείας της Επιτροπής
   Οικονομικής και Νομισματικής Πολιτικής του Ευρωπαϊκού Κοινοβουλίου και της ΕΑΚΑΑ.
   Σύμφωνα με τις κατευθυντήριες γραμμές για τη βελτίωση της νομοθεσίας, το σχέδιο της
   κατ’ εξουσιοδότηση πράξης δημοσιεύθηκε στη διαδικτυακή πύλη για τη βελτίωση της
   νομοθεσίας προς σχολιασμό από το κοινό για περίοδο τεσσάρων εβδομάδων, η οποία
   διήρκεσε από τις 11 Ιουνίου έως τις 9 Ιουλίου 2020. Ελήφθησαν 2 απαντήσεις, οι οποίες είναι
   διαθέσιμες στον ιστότοπο της Επιτροπής4. Επιπλέον, η ΕΑΚΑΑ παρείχε επίσης περαιτέρω
   τεχνικές παρατηρήσεις.
   Απόψεις των ενδιαφερομένων μερών
   Ως αποτέλεσμα των προαναφερθεισών διαβουλεύσεων καθώς και των συνεισφορών ad hoc, η
   Επιτροπή έλαβε ευρύ φάσμα απόψεων σχετικά με το περιεχόμενο της κατ’ εξουσιοδότηση
   πράξης. Οι εν λόγω απόψεις εξέφραζαν κατά κύριο λόγο την ανάγκη να διασφαλιστεί η
   αναλογικότητα των τελών σε σχέση με τις εκτελούμενες εργασίες και τον κύκλο εργασιών
   των κεντρικών αντισυμβαλλομένων, την ανάγκη να διασφαλιστεί η προβλεψιμότητα των
   τελών καθώς και την ανάγκη για διαφάνεια και αιτιολόγηση των τελών.
   Ανάγκη διασφάλισης της αναλογικότητας των τελών σε σχέση με τις εκτελούμενες εργασίες και
   τον κύκλο εργασιών των κεντρικών αντισυμβαλλομένων
   Τα περισσότερα ενδιαφερόμενα μέρη υποστήριξαν τη δομή των τελών, η οποία περιλάμβανε
   ένα βασικό τέλος αναγνώρισης καταβαλλόμενο από όλους τους κεντρικούς
   αντισυμβαλλόμενους τρίτων χωρών που υποβάλλουν αίτηση αναγνώρισης, ένα πρόσθετο
   τέλος αναγνώρισης για κεντρικούς αντισυμβαλλομένους κατηγορίας 2, ένα χωριστό τέλος για
   αίτημα συγκρίσιμης συμμόρφωσης από κεντρικούς αντισυμβαλλομένους κατηγορίας 2 σε
   συνδυασμό με πιθανή μείωση του τέλους αναγνώρισης, έκπτωση επί του ετήσιου τέλους και
   διαφοροποιημένα ετήσια τέλη για κεντρικούς αντισυμβαλλομένους κατηγορίας 1 και 2.
   Πολλά ενδιαφερόμενα μέρη συμφώνησαν επίσης ότι οι κεντρικοί αντισυμβαλλόμενοι που
   γίνονται κεντρικοί αντισυμβαλλόμενοι κατηγορίας 2 θα πρέπει να καταβάλλουν
   3
          https://www.esma.europa.eu/press-news/consultations/esma-fees-third-country-ccps-under-emir-22
   4
          https://ec.europa.eu/info/law/better-regulation/have-your-say/initiatives/12446-Fees-to-be-charged-to-
          third-country-central-counterpartie
EL                                                        2                                                      EL
 ---pagebreak---    συμπληρωματικό τέλος που θα αντιπροσωπεύει τη διαφορά μεταξύ των τελών κατηγορίας 1
   και κατηγορίας 2. Τα ενδιαφερόμενα μέρη υποστήριξαν επίσης την αρχή ότι τα ετήσια τέλη
   κατά το έτος της αναγνώρισης υπολογίζονται αναλογικά προς το χρονικό διάστημα που
   απομένει μέχρι το τέλος του ημερολογιακού έτους.
   Παρότι ορισμένα ενδιαφερόμενα μέρη θεώρησαν ότι ένα ποσό ύψους 50 000 EUR ως τέλος
   αναγνώρισης και ένα ποσό ύψους 50 000 EUR ως ετήσια τέλη για κεντρικούς
   αντισυμβαλλομένους κατηγορίας 1 ήταν αποδεκτά, άλλα ενδιαφερόμενα μέρη θεώρησαν τα
   εν λόγω τέλη υπερβολικά υψηλά, ισχυριζόμενα ότι μπορεί να αποτελέσουν εμπόδιο για την
   είσοδο μικρότερων κεντρικών αντισυμβαλλομένων. Άλλα ενδιαφερόμενα μέρη υποστήριξαν
   ότι το επίπεδο του τέλους αναγνώρισης θα πρέπει να εξαρτάται από τον σκοπό της αίτησης
   αναγνώρισης, δηλ. από το κατά πόσον ο κεντρικός αντισυμβαλλόμενος σκοπεύει να παρέχει
   υπηρεσίες εκκαθάρισης στην Ένωση ή η αίτησή του αποσκοπεί αποκλειστικά στο να επιτύχει
   προνομιακή μεταχείριση βάσει του κανονισμού για τις κεφαλαιακές απαιτήσεις 5. Γενικά, τα
   ενδιαφερόμενα μέρη υποστήριξαν ότι τα τέλη θα πρέπει να είναι αναλογικά προς τον ρόλο
   της ΕΑΚΑΑ ως εποπτικής αρχής της χώρας υποδοχής και όχι ως ηγετικής εποπτικής αρχής.
   Ορισμένα ενδιαφερόμενα μέρη ισχυρίστηκαν ότι τα τέλη θα πρέπει να είναι
   ευθυγραμμισμένα με τα τέλη που επιβάλλονται σε κεντρικούς αντισυμβαλλομένους σε τρίτες
   χώρες ή στα κράτη μέλη.
   Όσον αφορά την απαίτηση βάσει του κανονισμού EMIR ότι τα τέλη θα πρέπει να είναι
   αναλογικά προς τον κύκλο εργασιών των κεντρικών αντισυμβαλλομένων, οι απαντήσεις ήταν
   ανάμικτες. Ορισμένα ενδιαφερόμενα μέρη υποστήριξαν ότι οι δαπάνες θα πρέπει να
   κατανέμονται ισομερώς μεταξύ των κεντρικών αντισυμβαλλομένων κατηγορίας 2,
   ισχυριζόμενα ότι ο κύκλος εργασιών δεν αντικατοπτρίζει απαραιτήτως τις απαιτούμενες
   εποπτικές προσπάθειες. Άλλα ενδιαφερόμενα μέρη υποστήριξαν ότι η απαίτηση σχετικά με
   τον κύκλο εργασιών του άρθρου 25δ του κανονισμού EMIR δεν μπορεί να παραθεωρηθεί.
   Από τη μια πλευρά, ορισμένα ενδιαφερόμενα μέρη τάχθηκαν υπέρ της ανάγκης να
   λαμβάνεται υπόψη ο κύκλος εργασιών που σχετίζεται με τις υπηρεσίες εκκαθάρισης που
   παρέχονται σε εκκαθαριστικά μέλη ή αντισυμβαλλομένους της Ένωσης ή για
   χρηματοπιστωτικά μέσα σε νομίσματα της Ένωσης. Από την άλλη πλευρά, άλλα
   ενδιαφερόμενα μέρη επισήμαναν την περιπλοκότητα και τον διοικητικό φόρτο που συνδέεται
   με την είσπραξη και επεξεργασία των πληροφοριών που απαιτούνται για την εκτίμηση του
   κύκλου εργασιών που σχετίζεται με τις υπηρεσίες εκκαθάρισης στην Ένωση ή στα νομίσματα
   της Ένωσης, χωρίς, ωστόσο, να αποτυπώνεται με ακρίβεια το μέγεθος των κεντρικών
   αντισυμβαλλομένων.
   Τα περισσότερα ενδιαφερόμενα μέρη τάχθηκαν υπέρ μιας έκπτωσης στο ετήσιο τέλος για
   τους κεντρικούς αντισυμβαλλομένους κατηγορίας 2 στους οποίους χορηγείται συγκρίσιμη
   συμμόρφωση, υποστηρίζοντας τη διαφοροποιημένη έκπτωση ανάλογα με το πεδίο εφαρμογής
   της συγκρίσιμης συμμόρφωσης, ενώ ένα ενδιαφερόμενο μέρος επισήμανε τον κίνδυνο
   στρέβλωσης των ισότιμων όρων ανταγωνισμού.
   Τα περισσότερα ενδιαφερόμενα μέρη εξέφρασαν την έντονη αντίθεσή τους στη θέσπιση
   ειδικού τέλους για την ανάκληση της αναγνώρισης. Εντούτοις, τα ενδιαφερόμενα μέρη
   συμφώνησαν γενικά ότι τα τέλη αναγνώρισης δεν θα επιστρέφονται σε περίπτωση ανάκλησης
   της αίτησης, τουλάχιστον όχι πλήρως.
   5
           ΕΕ L 176 της 27.6.2013, σ. 1.
EL                                             3                                            EL
 ---pagebreak---    Ανάγκη διασφάλισης της προβλεψιμότητας των τελών
   Τα ενδιαφερόμενα μέρη υποστήριξαν ότι τα τέλη αναγνώρισης θα πρέπει να καταβάλλονται
   μετά τη διαβάθμιση των κεντρικών αντισυμβαλλομένων, είτε κατά την αναγνώριση ή σε
   δόσεις εφόσον επιτυγχάνονται προκαθορισμένα ορόσημα. Τα ενδιαφερόμενα μέρη τάχθηκαν
   υπέρ της πρότασης ότι τα ετήσια τέλη πρέπει να καταβάλλονται πριν από ή τουλάχιστον το
   αργότερο το πρώτο τρίμηνο του ημερολογιακού έτους με το οποίο σχετίζονται. Ταυτόχρονα,
   αρκετά ενδιαφερόμενα μέρη υπογράμμισαν την ανάγκη προβλεψιμότητας και κάποια
   ενδιαφερόμενα μέρη τόνισαν την ανάγκη τα ετήσια τέλη να καθορίζονται αρκετά πριν ώστε
   οι κεντρικοί αντισυμβαλλόμενοι να μπορούν να τα συμπεριλαμβάνουν στους
   προϋπολογισμούς τους. Κάποια ενδιαφερόμενα μέρη υποστήριξαν επίσης ότι τα τέλη θα
   πρέπει να εισπράττονται μόνο μετά την έναρξη ισχύος των κατ’ εξουσιοδότηση πράξεων που
   θα επιτρέπουν στην ΕΑΚΑΑ να διαβαθμίζει και να αναγνωρίζει τους κεντρικούς
   αντισυμβαλλομένους στο πλαίσιο που καθορίζεται στον κανονισμό (ΕΕ) 2019/2099. Λίγα
   ενδιαφερόμενα μέρη υποστήριξαν ότι τα τέλη αναγνώρισης δεν θα πρέπει να καταβάλλονται
   από τους κεντρικούς αντισυμβαλλομένους που έχουν ήδη αναγνωριστεί από την ΕΑΚΑΑ,
   όταν τεθεί σε ισχύ ο κανονισμός (ΕΕ) 2019/2099.
   Ανάγκη διασφάλισης της διαφάνειας και της αιτιολόγησης των τελών
   Πολλά ενδιαφερόμενα μέρη ζήτησαν περισσότερη διαφάνεια και μεγαλύτερη αιτιολόγηση
   των δαπανών της ΕΑΚΑΑ και των αναγκών της σε πόρους για την επιτέλεση των
   καθηκόντων της. Ορισμένα ενδιαφερόμενα μέρη εξέφρασαν επίσης τις αντιρρήσεις τους για
   την αρχή της χρηματοδότησης της ΕΑΚΑΑ από τα τέλη που καταβάλλουν οι κεντρικοί
   αντισυμβαλλόμενοι, προβάλλοντας τον ισχυρισμό περί σύγκρουσης συμφερόντων όταν
   κεντρικοί αντισυμβαλλόμενοι τρίτων χωρών προσδιορίζονται ως κατηγορίας 2 με σκοπό τη
   διεύρυνση των πόρων και των δραστηριοτήτων της ΕΑΚΑΑ σε σχέση τόσο με τους
   κεντρικούς αντισυμβαλλομένους τρίτων χωρών όσο και τους κεντρικούς
   αντισυμβαλλομένους που είναι εγκατεστημένοι στην Ένωση.
   3.      ΕΚΤΙΜΗΣΗ ΕΠΙΠΤΩΣΕΩΝ
   Η Επιτροπή πρέπει να προσδιορίσει περαιτέρω τα είδη των τελών, τα θέματα για τα οποία
   οφείλονται τέλη, το ποσό των τελών και τον τρόπο καταβολής τους από κεντρικούς
   αντισυμβαλλομένους τρίτων χωρών που υποβάλλουν αίτηση αναγνώρισης και από
   αναγνωρισμένους κεντρικούς αντισυμβαλλομένους τρίτων χωρών. Σύμφωνα με το
   άρθρο 25δ, τα τέλη θα πρέπει να είναι αναλογικά προς τον κύκλο εργασιών των κεντρικών
   αντισυμβαλλομένων και να καλύπτουν όλες τις δαπάνες στις οποίες υποβάλλεται η ΕΑΚΑΑ
   για την αναγνώριση και την άσκηση των καθηκόντων της σε σχέση με κεντρικούς
   αντισυμβαλλομένους τρίτων χωρών βάσει του κανονισμού EMIR.
   Εκτιμήσεις της Επιτροπής
   Η Επιτροπή έχει εξετάσει ενδελεχώς όλες τις απόψεις που έλαβε, συμπεριλαμβανομένων των
   τεχνικών συμβουλών που παρέσχε η ΕΑΚΑΑ και των απαντήσεων στη δημόσια
   διαβούλευσης της ΕΑΚΑΑ, τις παρατηρήσεις που έλαβε από την ΟΕΕΕΚΑ, καθώς και άλλες
   συνεισφορές των ενδιαφερόμενων μερών προς την Επιτροπή. Επ’ αυτής της βάσης, η
   Επιτροπή προτείνει την έκδοση, βάσει του άρθρου 25δ παράγραφος 3 του κανονισμού EMIR,
   της παρούσας κατ’ εξουσιοδότηση πράξης με την οποία προσδιορίζονται περαιτέρω τα είδη
   των τελών, τα θέματα για τα οποία οφείλονται τέλη, τα ποσά των τελών και ο τρόπος
   καταβολής τους από κεντρικούς αντισυμβαλλομένους τρίτων χωρών.
   Η παρούσα κατ’ εξουσιοδότηση πράξη παρεκκλίνει από ορισμένες απόψεις από τις τεχνικές
   συμβουλές που ελήφθησαν από την ΕΑΚΑΑ προκειμένου να ενισχυθεί η αναλογικότητα και
EL                                              4                                         EL
 ---pagebreak---    η προβλεψιμότητα των τελών: τα τέλη αναγνώρισης είναι συνολικά χαμηλότερα καθώς οι
   δαπάνες που σχετίζονται με τη συγκρίσιμη συμμόρφωση θα καλύπτονται από το
   συμπληρωματικό        τέλος    αναγνώρισης    που    επιβάλλεται    στους     κεντρικούς
   αντισυμβαλλομένους κατηγορίας 2· η συγκρίσιμη συμμόρφωση δεν θα έχει ως αποτέλεσμα
   έκπτωση στα ετήσια τέλη των κεντρικών αντισυμβαλλομένων κατηγορίας 2, δεδομένου ότι η
   ΕΑΚΑΑ εξακολουθεί να είναι αρμόδια για την εποπτεία των κεντρικών αντισυμβαλλομένων
   κατηγορίας 2 σε μόνιμη βάση, ανεξάρτητα από το εάν χορηγείται συγκρίσιμη συμμόρφωση ή
   όχι· τα ετήσια τέλη των κεντρικών αντισυμβαλλομένων κατηγορίας 1 θα καθορίζονται σε
   ετήσια βάση με βάση τον προϋπολογισμό της ΕΑΚΑΑ που βασίζεται στις δραστηριότητές
   της· και τα ετήσια τέλη των κεντρικών αντισυμβαλλομένων κατηγορίας 2 θα είναι συνάρτηση
   του κύκλου εργασιών των κεντρικών αντισυμβαλλομένων.
   Στις τεχνικές συμβουλές της ΕΑΚΑΑ εκτιμώνται προσεκτικά οι επιπτώσεις των διαφόρων
   επιλογών που εξετάζονται σε αυτές. Σε αυτό το πλαίσιο και λαμβανομένου υπόψη ότι οι
   παρεκκλίσεις της Επιτροπής θα πρέπει, καταρχήν, να μειώνουν τον διοικητικό φόρτο και τις
   δαπάνες για τους κεντρικούς αντισυμβαλλομένους τρίτων χωρών σε σύγκριση με τις τεχνικές
   συμβουλές της ΕΑΚΑΑ, η Επιτροπή δεν εκπόνησε χωριστή εκτίμηση επιπτώσεων.
   Εντούτοις, στο παρόν τμήμα και στο τμήμα 3.2 κατωτέρω εκτιμώνται οι θετικές και οι
   αρνητικές επιπτώσεις των αλλαγών που εισήγαγε η Επιτροπή και αναλύεται το κόστος και το
   όφελος των προτεινόμενων μέτρων.
   Τα ποσοτικά δεδομένα σχετικά με το κόστος και το όφελος είναι περιορισμένα και δεν είναι
   πάντοτε εφικτή η κοινοποίησή τους, λόγω του εμπιστευτικού χαρακτήρα τους. Στο πλαίσιο
   της δημόσιας διαβούλευσής της, η ΕΑΚΑΑ ζήτησε να υποβληθούν ποσοτικά δεδομένα αλλά
   έλαβε πολύ περιορισμένο αριθμό παρατηρήσεων. Σε κάθε περίπτωση, οι διαφορές μεταξύ
   των κεντρικών αντισυμβαλλομένων τρίτων χωρών είναι τέτοιες ώστε το κόστος και το
   όφελος από τις αλλαγές θα διαφέρουν σε σημαντικό βαθμό, π.χ. ανάλογα με την ποσότητα
   των πληροφοριών που είναι ήδη δημόσια διαθέσιμες ή έχουν ήδη παρασχεθεί στην ΕΑΚΑΑ ή
   ανάλογα με το μέγεθος και την περιπλοκότητα ενός κεντρικού αντισυμβαλλομένου τρίτης
   χώρας.
   Αναλογικότητα
   Τα τέλη θα πρέπει να βασίζονται στις δαπάνες και τα καθήκοντα της ΕΑΚΑΑ, γεγονός που
   διασφαλίζεται με πολλούς τρόπους στην παρούσα κατ’ εξουσιοδότηση πράξη.
   Πρώτον, η Επιτροπή προτείνει διαφοροποιημένα τέλη για τους κεντρικούς
   αντισυμβαλλομένους κατηγορίας 1 και κατηγορίας 2. Κατ’ αυτόν τον τρόπο αποτυπώνονται
   τα διάφορα καθήκοντα της ΕΑΚΑΑ και, ως εκ τούτου, οι δαπάνες σε σχέση με τους
   κεντρικούς αντισυμβαλλομένους κατηγορίας 1 και κατηγορίας 2. Για παράδειγμα, ενώ η
   ΕΑΚΑΑ θα πρέπει να ελέγχει την πληρότητα των αιτήσεων, να καταρτίζει αποφάσεις και να
   εκτιμά τη συστημική σπουδαιότητα των κεντρικών αντισυμβαλλομένων κατηγορίας 1 και
   κατηγορίας 2 που υποβάλλουν αίτηση αναγνώρισης, η εκτίμηση της συμμόρφωσης με τις
   πρόσθετες απαιτήσεις αναγνώρισης του άρθρου 25 παράγραφος 2β του κανονισμού EMIR
   και τα αιτήματα συγκρίσιμης συμμόρφωσης θα δημιουργήσουν πρόσθετες δαπάνες σε σχέση
   με τους κεντρικούς αντισυμβαλλομένους κατηγορίας 2. Επίσης, όσον αφορά το σύνολο των
   αναγνωρισμένων κεντρικών αντισυμβαλλομένων τρίτων χωρών, παρότι ορισμένα καθήκοντα
   θα είναι τα ίδια για κεντρικούς αντισυμβαλλομένους κατηγορίας 1 και κατηγορίας 2 (η
   περιοδική επανεξέταση της διαβάθμισης, οι ρυθμίσεις συνεργασίας με τις εποπτικές αρχές
   τρίτων χωρών, η παρακολούθηση των κανονιστικών και εποπτικών εξελίξεων σε τρίτες
   χώρες), ωστόσο, όσον αφορά τους κεντρικούς αντισυμβαλλομένους κατηγορίας 2, η ΕΑΚΑΑ
   θα έχει το πρόσθετο καθήκον της εποπτείας σε μόνιμη βάση της συμμόρφωσής τους με τις
   απαιτήσεις που καθορίζονται στο άρθρο 16 και τους τίτλους IV και V του κανονισμού (ΕΕ)
EL                                             5                                            EL
 ---pagebreak---    αριθ. 648/2012, συμπεριλαμβανομένου μέσω συγκρίσιμης συμμόρφωσης, εφόσον έχει
   χορηγηθεί. Η προσέγγιση της εφαρμογής διαφοροποιημένων τελών στηρίχθηκε από τα κράτη
   μέλη στην ΟΕΕΕΚΑ. Η εναλλακτική λύση που υποστήριξαν κάποια ενδιαφερόμενα μέρη,
   δηλ. ότι όλοι οι κεντρικοί αντισυμβαλλόμενοι συνεισφέρουν εξίσου στις δαπάνες της
   ΕΑΚΑΑ, δεν φαίνεται να είναι η αρμόζουσα, δεδομένου ότι οι κεντρικοί αντισυμβαλλόμενοι
   κατηγορίας 1, οι οποίοι είναι λιγότερο συστημικοί για την ΕΕ και τα κράτη μέλη της, θα
   καταβάλλουν το υψηλότερο κόστος αναγνώρισης και εποπτείας των κεντρικών
   αντισυμβαλλομένων κατηγορίας 2, οι οποίοι είναι συστημικοί για την Ένωση ή για ένα ή
   περισσότερα από τα κράτη μέλη της.
   Δεύτερον, η Επιτροπή προτείνει μια απλή δομή τελών, η οποία ελαχιστοποιεί τα διάφορα
   διαθέσιμα είδη τελών στα αυστηρώς απαραίτητα. Η δομή των τελών θα πρέπει να
   περιλαμβάνει μόνο τα τέλη αναγνώρισης και τα ετήσια τέλη, ώστε να αποτυπώνεται η νομική
   απαίτηση του κανονισμού EMIR.
   Η Επιτροπή θεωρεί ότι τα τέλη αναγνώρισης θα πρέπει να καλύπτουν τις διοικητικές δαπάνες
   αναγνώρισης (π.χ. την επεξεργασία φακέλων), το κόστος της διαβάθμισης και, όσον αφορά
   τους κεντρικούς αντισυμβαλλομένους κατηγορίας 2, το κόστος της εκτίμησης των
   απαιτήσεων αναγνώρισης που καθορίζονται στο άρθρο 25 παράγραφος 2β του κανονισμού
   EMIR και της συγκρίσιμης συμμόρφωσης, εφόσον αποτελεί μέρος της αίτησης αναγνώρισης.
   Τα βασικά τέλη αναγνώρισης θα πρέπει να καταβάλλονται από όλους τους κεντρικούς
   αντισυμβαλλομένους κατηγορίας στο πλαίσιο της υποβολής αίτησης αναγνώρισης. Θα πρέπει
   να αντικατοπτρίζουν τα βασικά διοικητικά καθήκοντα που θα επιτελεί η ΕΑΚΑΑ κατά την
   εκτίμηση αιτήματος αναγνώρισης κεντρικού αντισυμβαλλομένου τρίτης χώρας. Θα πρέπει
   επίσης να αντικατοπτρίζουν το γεγονός ότι η ΕΑΚΑΑ πρέπει να συλλέγει και να αναλύει
   πληροφορίες που παρέχουν κεντρικοί αντισυμβαλλόμενοι τρίτων χωρών προκειμένου να
   προσδιορίσει το εάν πρόκειται για κεντρικούς αντισυμβαλλομένους κατηγορίας 1 ή
   κατηγορίας 2.
   Εκτός από το βασικό τέλος αναγνώρισης, οι κεντρικοί αντισυμβαλλόμενοι κατηγορίας 2 θα
   πρέπει να καταβάλλουν συμπληρωματικό τέλος αναγνώρισης. Το εν λόγω πρόσθετο τέλος θα
   πρέπει επίσης να καταβάλλουν αναγνωρισμένοι κεντρικοί αντισυμβαλλόμενοι που γίνονται
   κεντρικοί αντισυμβαλλόμενοι κατηγορίας 2, είτε μετά την αρχική διαβάθμιση των
   αναγνωρισμένων κεντρικών αντισυμβαλλομένων μετά την έναρξη ισχύος του κανονισμού
   (ΕΕ) 2019/2099 ή μετά από επακόλουθη περιοδική επανεξέταση. Το τέλος αυτό
   αντικατοπτρίζει τις πρόσθετες πληροφορίες που πρέπει να συλλέγει και να αναλύει η
   ΕΑΚΑΑ για τους κεντρικούς αντισυμβαλλομένους κατηγορίας 2 και περιλαμβάνει τις
   δαπάνες που σχετίζονται με την εκτίμηση της συγκρίσιμης συμμόρφωσης. Η συμπερίληψη
   της εκτίμησης της συγκρίσιμης συμμόρφωσης στο τέλος αναγνώρισης παρέχει αρκετά
   πλεονεκτήματα, όπως απλότητα (δεδομένων των οφελών που παρέχει, αναμένεται να
   υποβάλει αίτηση για συγκρίσιμη συμμόρφωση το σύνολο σχεδόν των κεντρικών
   αντισυμβαλλομένων κατηγορίας 2) και οι ουσιώδεις συνέργειες κατά την εκτίμηση των
   απαιτήσεων αναγνώρισης (ιδίως σε περιπτώσεις κατά τις οποίες ισχύουν όροι) και της
   συγκρίσιμης συμμόρφωσης.
   Τα ετήσια τέλη θα πρέπει επίσης να καταβάλλονται από το σύνολο των κεντρικών
   αντισυμβαλλομένων τρίτων χωρών. Ωστόσο, το τέλος για τους κεντρικούς
   αντισυμβαλλομένους κατηγορίας 1 και το τέλος για τους κεντρικούς αντισυμβαλλομένους
   κατηγορίας 2 θα πρέπει να διαφέρουν. Τα ετήσια τέλη της ΕΑΚΑΑ θα βασίζονται στο
   πρόγραμμα εργασίας και τις προσδοκώμενες της και, ως εκ τούτου, θα είναι ανάλογα με το
   επίπεδο της δραστηριότητάς της. Οι δαπάνες που σχετίζονται με την εκτίμηση της
   συγκρίσιμης συμμόρφωσης μετά τη χρονική στιγμή της αναγνώρισης θα πρέπει να
EL                                            6                                             EL
 ---pagebreak---    καλύπτονται από τα ετήσια τέλη. Τυχόν παρόμοια αιτήματα αναμένεται να αποτελούν
   εξαίρεση, καθότι είναι ιδιαίτερα πιθανό οι κεντρικοί αντισυμβαλλόμενοι να υποβάλλουν
   αιτήματα συγκρίσιμης συμμόρφωσης κατά τη χρονική στιγμή της αίτησης λόγω των οφελών
   της για τους κεντρικούς αντισυμβαλλομένους κατηγορίας 2. Επιπλέον, η ιδέα τυχόν πιθανών
   εκπτώσεων είναι παραπλανητική, δεδομένου ότι βάσει του κανονισμού EMIR, η ΕΑΚΑΑ
   εξακολουθεί να είναι αρμόδια για τη διαρκή εποπτεία της συμμόρφωσης των κεντρικών
   αντισυμβαλλομένων με τις απαιτήσεις συμμόρφωσης, ανεξάρτητα από το εάν έχει χορηγηθεί
   συγκρίσιμη συμμόρφωση ή όχι.
   Τέλος, όσον αφορά τα ετήσια τέλη κατά το έτος της αναγνώρισης, η Επιτροπή προτείνει τον
   υπολογισμό τους αναλογικά προς τα βασικά και τα πρόσθετα τέλη αναγνώρισης που
   επιβάλλονται στους κεντρικούς αντισυμβαλλομένους κατηγορίας 1 και κατηγορίας 2.
   Τέλη αναλογικά προς τον κύκλο εργασιών
   Βάσει του άρθρου 25δ του κανονισμού EMIR απαιτείται τα τέλη που καταβάλλονται από
   τους κεντρικούς αντισυμβαλλομένους τρίτων χωρών να είναι αναλογικά προς τον κύκλο
   εργασιών.
   Για τη συμμόρφωση με τη συγκεκριμένη απαίτηση κατά αναλογικό τρόπο, πρέπει να
   ληφθούν υπόψη αρκετές πτυχές. Από τη μια πλευρά, υπάρχουν δαπάνες προκειμένου οι
   κεντρικοί αντισυμβαλλόμενοι τρίτων χωρών να παράσχουν πληροφορίες για τον κύκλο
   εργασιών οι οποίες να είναι χρήσιμες και συγκρίσιμες μεταξύ των κεντρικών
   αντισυμβαλλομένων τρίτων χωρών. Ως εκ τούτου, το τέλος θα πρέπει να αντικατοπτρίζει,
   καταρχήν, το μέγεθος των κεντρικών αντισυμβαλλομένων τρίτων χωρών στο πλαίσιο του
   κανονισμού EMIR χωρίς να επιβαρύνονται οι κεντρικοί αντισυμβαλλόμενοι με περιττό φόρτο
   εργασίας προκειμένου να παράσχουν τις πληροφορίες ή η ΕΑΚΑΑ για να τις αναλύσει. Ο
   τρόπος με τον οποίο αντικατοπτρίζεται ο κύκλος εργασιών στο τέλος θα πρέπει επίσης να
   είναι συγκρίσιμος μεταξύ των κεντρικών αντισυμβαλλομένων τρίτων χωρών και θα πρέπει να
   λαμβάνεται υπόψη το γεγονός ότι οι εν λόγω κεντρικοί αντισυμβαλλόμενοι είναι
   εγκατεστημένοι σε διαφορετικές δικαιοδοσίες στις οποίες ενδεχομένως εφαρμόζονται
   διαφορετικές λογιστικές πρακτικές.
   Από αυτή την άποψη, μπορούν να εξεταστούν διάφορες δυνατότητες μέτρησης του κύκλου
   εργασιών: παγκόσμια και συνολικά έσοδα κεντρικού αντισυμβαλλομένου από όλες τις
   κατηγορίες δραστηριοτήτων τους· παγκόσμια έσοδα των κεντρικών αντισυμβαλλομένων από
   υπηρεσίες εκκαθάρισης· ή έσοδα των κεντρικών αντισυμβαλλομένων από υπηρεσίες
   εκκαθάρισης που παράγονται στην Ένωση ή σε σχέση με χρηματοπιστωτικό μέσο σε
   νομίσματα της Ένωσης. Τα παγκόσμια και συνολικά έσοδα αναμένεται να είναι σχετικά
   εύκολο να εντοπιστούν, π.χ. σε ετήσιες εκθέσεις. Ωστόσο, είναι ίσως υπερβολική η εξέταση
   των συνολικών εσόδων, δεδομένου ότι μπορεί να περιλαμβάνουν έσοδα από κατηγορίες
   δραστηριότητας διαφορετικές από την εκκαθάριση, ανάλογα με τη δομή των κεντρικών
   αντισυμβαλλομένων. Από αυτή την άποψη, η σύγκριση των εσόδων των κεντρικών
   αντισυμβαλλομένων από υπηρεσίες εκκαθάρισης γενικά (π.χ. τέλη μέλους και τέλη
   εκκαθάρισης, μείον τις δαπάνες συναλλαγής) φαίνεται να είναι πιο αρμόζον να
   πραγματοποιείται στο πλαίσιο του κανονισμού EMIR.
   Η εξέταση των εσόδων από τις υπηρεσίες εκκαθάρισης που παράγονται στην Ένωση ή σε
   σχέση με χρηματοπιστωτικό μέσο σε νομίσματα της Ένωσης μπορεί επίσης να αποτελέσει
   κατάλληλο κριτήριο για την αποτύπωση του κύκλου εργασιών. Ωστόσο, οι εν λόγω
   πληροφορίες δεν είναι εύκολα διαθέσιμες. Η παροχή των εν λόγω πληροφοριών με
   τυποποιημένο τρόπο μπορεί να συνεπάγεται σημαντικό διοικητικό φόρτο για τους κεντρικούς
   αντισυμβαλλομένους τρίτων χωρών καθώς και για την ΕΑΚΑΑ, προκειμένου να τις αναλύει.
   Ως εκ τούτου, η Επιτροπή προτείνει τη σύγκριση των παγκόσμιων εσόδων των κεντρικών
EL                                             7                                            EL
 ---pagebreak---    αντισυμβαλλομένων από τις υπηρεσίες εκκαθάρισης ως κατάλληλο υποκατάστατο για την
   αποτύπωση του κύκλου εργασιών στα τέλη που πρέπει να καταβάλλονται από τους
   κεντρικούς αντισυμβαλλομένους τρίτων χωρών. Για την απλούστευση και μείωση του
   διοικητικού φόρτου, η Επιτροπή προτείνει την εξέταση των εσόδων κατά το πλέον πρόσφατο
   έτος υποβολής εκθέσεων των κεντρικών αντισυμβαλλομένων, παρά το γεγονός ότι τα έτη
   υποβολής εκθέσεων και τα λογιστικά πρότυπα ενδέχεται να διαφέρουν μεταξύ των κεντρικών
   αντισυμβαλλομένων. Οι σχετικές πληροφορίες θα πρέπει να είναι άμεσα διαθέσιμες για τους
   κεντρικούς αντισυμβαλλομένους και, πιθανώς, να είναι δημοσιευμένα στοιχεία σε ετήσιες
   εκθέσεις.
   Για την περαιτέρω τυποποίηση της σύγκρισης μεταξύ των κεντρικών αντισυμβαλλομένων
   τρίτων χωρών και την ενίσχυση της προβλεψιμότητας, η Επιτροπή προτείνει την εισαγωγή
   ευρών εντός των οποίων οι κεντρικοί αντισυμβαλλόμενοι κατηγορίας 2 θα καταβάλλουν το
   ίδιο τέλος. Κατ’ αυτόν τον τρόπο, τα τέλη μπορούν να αντικατοπτρίζουν τον κύκλο εργασιών
   των κεντρικών αντισυμβαλλομένων με λειτουργικό τρόπο χωρίς να προκύπτει αθέμιτο τέλος
   λόγω ατελών συγκρίσεων του κύκλου εργασιών.
   Τα ετήσια καθήκοντα που σχετίζονται με τους αναγνωρισμένους κεντρικούς
   αντισυμβαλλομένους κατηγορίας 1 και κατηγορίας 2 διαφέρουν σημαντικά μεταξύ τους. Ενώ
   τα καθήκοντα της ΕΑΚΑΑ που αφορούν τους κεντρικούς αντισυμβαλλομένους κατηγορίας 2
   είναι ευρύτερα και πιο περίπλοκα, τα καθήκοντα της ΕΑΚΑΑ σε σχέση με τους κεντρικούς
   αντισυμβαλλομένους κατηγορίας 1 θα είναι σχετικά τυποποιημένα μεταξύ των εν λόγω
   κεντρικών αντισυμβαλλομένων κατηγορίας 1, ανεξάρτητα από το μέγεθός τους. Ως εκ τούτου
   ο κύκλος εργασιών δεν θα πρέπει να αντικατοπτρίζεται στα ετήσια τέλη για κεντρικούς
   αντισυμβαλλομένους κατηγορίας 1 κατά τον ίδιο τρόπο που αντικατοπτρίζεται για τους
   κεντρικούς αντισυμβαλλομένους κατηγορίας 2. Τα ετήσια τέλη για τους κεντρικούς
   αντισυμβαλλομένους κατηγορίας 1 αναμένεται να είναι σημαντικά χαμηλότερα σε σχέση με
   τα τέλη που καταβάλλουν οι κεντρικοί αντισυμβαλλόμενοι κατηγορίας 2, γεγονός που
   αντικατοπτρίζει τον μικρότερο κύκλο εργασιών των κεντρικών αντισυμβαλλομένων
   κατηγορίας 1.
   Επιπλέον, δεδομένου ότι αναμένεται ο αριθμός των κεντρικών αντισυμβαλλομένων
   κατηγορίας 1 να είναι μεγαλύτερος από τον αντίστοιχο των κεντρικών αντισυμβαλλομένων
   κατηγορίας 2, ο διοικητικός φόρτος για την ΕΑΚΑΑ, καθώς και για τους κεντρικούς
   αντισυμβαλλομένους τρίτων χωρών, θα αντικατοπτρίζεται καλύτερα εάν ο κύκλος εργασιών
   χρησιμοποιείται ρητώς αποκλειστικά για τον υπολογισμό των τελών που αφορούν τους
   κεντρικούς αντισυμβαλλομένους κατηγορίας 2.
   Ως εκ τούτου, η Επιτροπή θεωρεί αρμόζον να προβλέψει ένα εφάπαξ τέλος για τους
   κεντρικούς αντισυμβαλλομένους κατηγορίας 1, το οποίο αντικατοπτρίζει την ισοκατανομή
   των δαπανών της ΕΑΚΑΑ που σχετίζονται με τη δραστηριότητα των κεντρικών
   αντισυμβαλλομένων κατηγορίας 1 μεταξύ όλων των αναγνωρισμένων κεντρικών
   αντισυμβαλλομένων κατηγορίας 1.
   Όσον αφορά τους κεντρικούς αντισυμβαλλομένους κατηγορίας 2, η Επιτροπή θεωρεί ότι τα
   ετήσια τέλη θα πρέπει να καθορίζονται κατά σαφή αναλογία προς τον κύκλο εργασιών των
   κεντρικών αντισυμβαλλομένων, ώστε να αντικατοπτρίζονται οι προσδοκώμενες δαπάνες της
   ΕΑΚΑΑ για τους κεντρικούς αντισυμβαλλομένους κατηγορίας 2. Για λόγους απλούστευσης
   και για να ελαχιστοποιηθούν οι επιπτώσεις της πιθανής έλλειψης συγκρισιμότητας, οι
   κεντρικοί αντισυμβαλλόμενοι κατηγορίας 2 θα πρέπει να διαιρεθούν σε δύο ευρείες ομάδες
   που αντανακλούν τον παγκόσμιο κύκλο εργασιών τους που προκύπτει από την παροχή
   υπηρεσιών εκκαθάρισης. Οι κεντρικοί αντισυμβαλλόμενοι εντός της ίδιας ομάδας θα
   καταβάλλουν το ίδιο ετήσιο τέλος, αλλά αντί του ίσου επιμερισμού των δαπανών σε όλους
EL                                              8                                           EL
 ---pagebreak---    τους κεντρικούς αντισυμβαλλομένους τρίτων χωρών, θα αποδίδεται στους κεντρικούς
   αντισυμβαλλομένους της χαμηλότερης κλίμακας συντελεστής στάθμισης κύκλου εργασιών
   1.0 και στους κεντρικούς αντισυμβαλλομένους της υψηλότερης κλίμακας συντελεστής
   στάθμισης κύκλου εργασιών 1.2.
   Προβλεψιμότητα
   Τα ενδιαφερόμενα μέρη υποστήριξαν ότι τα τέλη θα πρέπει 1) να είναι προβλέψιμα, στον
   βαθμό που είναι εφικτό, για τους κεντρικούς αντισυμβαλλομένους τρίτων χωρών και 2) δεν
   θα πρέπει να ισχύουν αναδρομικά.
   Όσο αφορά τα τέλη αναγνώρισης, τα καθήκοντα και οι εργασίες είναι σε μεγάλο βαθμό
   προβλέψιμα. Συνεπώς, τα τέλη αναγνώρισης (δηλ. το βασικό τέλος αναγνώρισης και το
   «συμπληρωματικό» τέλος αναγνώρισης για τους κεντρικούς αντισυμβαλλομένους κατηγορίας
   2) θα πρέπει να ορίζονται στην κατ’ εξουσιοδότηση πράξη με βάση την εμπειρία και τις
   προσδοκίες της ΕΑΚΑΑ, όπως αντικατοπτρίζονται στο πρόγραμμα εργασίας και τον
   προϋπολογισμό με βάση τις δραστηριότητες. Κατ’ αυτόν τον τρόπο, η ΕΑΚΑΑ εξασφαλίζει
   σαφή προβλεψιμότητα.
   Όσον αφορά τα ετήσια τέλη, θα πρέπει να επιτευχθεί ισορροπία μεταξύ της επίτευξης του
   ίδιου βαθμού προβλεψιμότητας και του να διασφαλιστεί ότι τα τέλη αντικατοπτρίζουν τις
   δαπάνες της ΕΑΚΑΑ κατά την επιτέλεση των ετήσιων καθηκόντων της (π.χ. μέσω της
   διατήρησης διευθετήσεων συνεργασίας με εποπτικές αρχές τρίτων χωρών, της
   παρακολούθησης των κανονιστικών και εποπτικών εξελίξεων, της αναθεώρησης της
   διαβάθμισης και της σε μόνιμη βάση εποπτείας των κεντρικών αντισυμβαλλομένων
   κατηγορίας 2). Σε ευθυγράμμιση με την προσέγγιση που χρησιμοποιήθηκε για τα αρχεία
   καταγραφής συναλλαγών και τους οργανισμούς αξιολόγησης πιστοληπτικής ικανότητας και
   προκειμένου το τέλος να μπορεί να αντικατοπτρίζει τις δαπάνες της ΕΑΚΑΑ, τα ετήσια τέλη
   θα πρέπει να καθορίζονται ετησίως βάσει του προγράμματος εργασίας της ΕΑΚΑΑ και του
   προϋπολογισμού της με βάση τις δραστηριότητες. Η εν λόγω προσέγγιση θα πρέπει να
   εφαρμόζεται για τους κεντρικούς αντισυμβαλλομένους κατηγορίας 1 και κατηγορίας 2. Οι
   προτάσεις κάποιων για καθορισμό σταθερών ετήσιων τελών κατηγορίας 1 στην
   κατ’ εξουσιοδότηση πράξη και μεταβαλλόμενα ετήσια τέλη για τους κεντρικούς
   αντισυμβαλλομένους κατηγορίας 2 ενέχει τον κίνδυνο δυνητικής διασταυρούμενης
   επιχορήγησης των χαμηλότερων τελών των κεντρικών αντισυμβαλλομένων κατηγορίας 1 από
   τους κεντρικούς αντισυμβαλλομένους κατηγορίας 2 (και αντιστρόφως). Αυτό μπορεί να
   αποφευχθεί εάν τα ετήσια τέλη για τους κεντρικούς αντισυμβαλλομένους κατηγορίας 1 και
   κατηγορίας 2 καθορίζονται με βάση το πρόγραμμα εργασίας και τον προϋπολογισμό της
   ΕΑΚΑΑ.
   Η διαδικασία καθορισμού των ετήσιων τελών είναι διαφανής και προβλέψιμη. Τον
   Σεπτέμβριο κάθε έτους, η ΕΑΚΑΑ παρουσιάζει το ετήσιο πρόγραμμα εργασίας της μαζί με
   τις εκτιμώμενες δαπάνες και το σχέδιο προϋπολογισμού. Κατ’ αυτόν τον τρόπο παρέχεται μια
   πρώτη ένδειξη του επιπέδου των τελών. Ο εγκριθείς προϋπολογισμός δημοσιεύεται στον
   δικτυακό τόπος της ΕΑΚΑΑ και στην Επίσημη Εφημερίδα της ΕΕ στην αρχή του
   ημερολογιακού έτους με το οποίο σχετίζεται. Η ΕΑΚΑΑ θα πρέπει να αποστέλλει χρεωστικά
   σημειώματα στους κεντρικούς αντισυμβαλλομένους τρίτων χωρών στα οποία καθορίζεται το
   ποσό του ετήσιου τέλους 30 ημερολογιακές ημέρες πριν από την καθορισμένη ημερομηνία
   λήξης.
   Διαφάνεια και αιτιολόγηση των τελών
   Σύμφωνα με το άρθρο 25δ του κανονισμού EMIR, η ΕΑΚΑΑ πρέπει να επιβάλλει στους
   κεντρικούς αντισυμβαλλομένους τρίτων χωρών τέλη που θα καλύπτουν όλες τις δαπάνες στις
EL                                             9                                            EL
 ---pagebreak---    οποίες υποβάλλεται η ΕΑΚΑΑ για την αναγνώριση και την άσκηση των καθηκόντων της σε
   σχέση με κεντρικούς αντισυμβαλλομένους τρίτων χωρών βάσει του κανονισμού EMIR.
   Ωστόσο, τα τέλη θα πρέπει να περιορίζονται στις δαπάνες που σχετίζονται με κεντρικούς
   αντισυμβαλλομένους τρίτων χωρών και δεν θα πρέπει να καλύπτουν τις δαπάνες για
   καθήκοντα που εκτελούνται σε σχέση με κεντρικούς αντισυμβαλλομένους που είναι
   εγκατεστημένοι στην Ένωση, οι οποίες θα καλύπτονται από συνεισφορές των εθνικών
   δημόσιων αρχών και επιχορηγήσεις της Ένωσης. Επιπλέον, ο προϋπολογισμός της ΕΑΚΑΑ
   καθορίζεται σε συνάρτηση με το αναμενόμενο επίπεδο δραστηριότητας όσον αφορά τους
   κεντρικούς αντισυμβαλλομένους κατηγορίας 1 και κατηγορίας 2 το επόμενο έτος. Με άλλα
   λόγια, τα τέλη επιβάλλονται για να καλυφθούν οι προσδοκώμενες δαπάνες της ΕΑΚΑΑ και
   όχι για τη διεύρυνση των δραστηριοτήτων της. Η ΕΑΚΑΑ είναι δημόσια αρχή και, ως τέτοια,
   υπόκειται στον υψηλότερο βαθμό ελέγχου. Ο προϋπολογισμός της ελέγχεται ετησίως από το
   Ευρωπαϊκό Ελεγκτικό Συνέδριο.
   Επίσης, τα τέλη θα πρέπει να διαμορφώνονται προσεκτικά ώστε να αποφεύγονται οι δομικές
   ανισορροπίες στον προϋπολογισμό, είτε πρόκειται για ελλείμματα είτε για πλεονάσματα.
   Παρότι η ΕΑΚΑΑ αναμένεται να αντλήσει διδάγματα κατά τα επόμενα έτη και να
   αναπροσαρμόσει τους προϋπολογισμούς της σε περιπτώσεις επαναλαμβανόμενων ή
   σημαντικών ελλειμμάτων ή πλεονασμάτων, δεν εισπράττονται πρόσθετα τέλη για την
   κάλυψη των ελλειμμάτων ούτε επιστρέφονται τα πλεονάσματα.
   Τα ενδιαφερόμενα μέρη ζήτησαν επίσης τη μεγαλύτερη εξομοίωση των επιβαλλόμενων
   τελών με τα τέλη που επιβάλλουν άλλες ρυθμιστικές και εποπτικές αρχές. Οι αρχές του
   Καναδά, του Χονγκ Κονγκ, της Αυστραλίας και της Σιγκαπούρης επιβάλλουν τέλη διαφόρων
   επιπέδων στους εγχώριους και τους ξένους κεντρικούς αντισυμβαλλομένους. Στο Ηνωμένο
   Βασίλειο, τα τέλη αδειοδότησης που επιβάλλονται στους κεντρικούς αντισυμβαλλομένους
   του Ηνωμένου Βασιλείου κυμαίνονται από 5 500 EUR έως 330 000 EUR. Εντός της Ένωσης,
   στη Σουηδία, οι αρχές επιβάλλουν τέλη αδειοδότησης στους εγχώριους κεντρικούς
   αντισυμβαλλομένους που κυμαίνονται από 6 300 EUR έως 820 000 EUR κατά προσέγγιση,
   ενώ οι αρχές στη Γερμανία, την Ισπανία, την Ελλάδα και την Πολωνία επιβάλλουν επίσης
   τέλη αδειοδότησης στους εγχώριους κεντρικούς αντισυμβαλλομένους (από 4 500 EUR έως
   150 000 EUR, ανάλογα με την αρχή). Άλλες αρχές κρατών μελών δεν επιβάλλουν τέλη
   αδειοδότησης. Σε κάθε περίπτωση, τα εν λόγω στοιχεία αντικατοπτρίζουν επίσης τα
   διαφορετικά μοντέλα χρηματοδότησης των διαφόρων φορέων (π.χ. στην Ευρώπη είναι
   συνηθέστερη η εφαρμογή μοντέλων χρηματοδότησης με βάση τέλη), καθώς και τη
   διαφορετική εποπτική προσέγγιση του κινδύνου και του διοικητικού και εποπτικού κόστους.
   Σύμφωνα με τις πληροφορίες που έχει στη διάθεσή της η Επιτροπή, το επίπεδο των τελών
   στην παρούσα κατ’ εξουσιοδότηση πράξη δεν θα είναι πρωτοφανές6.
   3.1. Ανάλυση κόστους και οφέλους
   Η ΕΑΚΑΑ θα επιβαρύνεται με τις δαπάνες που σχετίζονται με την αναγνώριση και την
   επιτέλεση των καθηκόντων της βάσει του κανονισμού EMIR σε σχέση με κεντρικούς
   αντισυμβαλλομένους τρίτων χωρών. Βάσει του κανονισμού EMIR, για να καλύπτει τις εν
   λόγω δαπάνες η ΕΑΚΑΑ απαιτείται να επιβάλλει τέλη στους κεντρικούς
   αντισυμβαλλομένους τρίτων χωρών. Τα τέλη θα πρέπει να είναι αναλογικά προς τον κύκλο
   εργασιών των κεντρικών αντισυμβαλλομένων.
   Η Επιτροπή έχει εκτιμήσει, με βάση της πληροφορίες που έλαβε από την ΕΑΚΑΑ, το
   δυνητικό επίπεδο των απαιτούμενων εργασιών καθώς και τις διάφορες σχετικές παραδοχές. Η
   6
           Τεχνικές συμβουλές της ΕΑΚΑΑ, https://www.esma.europa.eu/sites/default/files/library/esma70-151-
           2650_final_report_on_ta_on_emir_2_2_ccp_fees.pdf
EL                                                  10                                                      EL
 ---pagebreak---    Επιτροπή επανεξέτασε επίσης λεπτομερώς τις σχετικές με τις τεχνικές συμβουλές εκτιμήσεις
   δαπανών της ΕΑΚΑΑ.
   Μεθοδολογία
   Εξετάζονται 3 κατηγορίες δαπανών: ειδικές μεταβλητές δαπάνες, κατανεμημένες μεταβλητές
   δαπάνες και σταθερές δαπάνες.
          Οι ειδικές μεταβλητές δαπάνες (ισοδύναμα πλήρους απασχόλησης ανά κεντρικό
           αντισυμβαλλόμενο) καλύπτουν ειδικά καθήκοντα για κάθε κεντρικό
           αντισυμβαλλόμενο τρίτης χώρας (π.χ. την επανεξέταση της πληρότητας μιας αίτησης
           αναγνώρισης),
          Οι κατανεμημένες μεταβλητές δαπάνες (ισοδύναμα πλήρους απασχόλησης ανά
           κεντρικό αντισυμβαλλόμενο) καλύπτουν ειδικά καθήκοντα που πρέπει να επιτελεί η
           ΕΑΚΑΑ για όλους τους κεντρικούς αντισυμβαλλομένους τρίτων χωρών στην ίδια
           δικαιοδοσία (π.χ. σύναψη διευθετήσεων συνεργασίας με αρχή τρίτης χώρας), και
          Οι σταθερές δαπάνες καλύπτουν πτυχές όπως οι επενδύσεις και η διατήρηση
           ειδικών εξελίξεων στον τομέα ΤΠ για το σύνολο των κεντρικών αντισυμβαλλομένων
           τρίτων χωρών καθώς και το κόστος της εποπτικής επιτροπής για κεντρικούς
           αντισυμβαλλομένους, συμπεριλαμβανομένου του προέδρου και των δύο
           ανεξάρτητων μελών. Οι εν λόγω δαπάνες εκτιμώνται σε ορισμένο ποσό, το οποίο
           κατανέμεται στη συνέχεια σε κάθε κεντρικό αντισυμβαλλόμενο
   Στο πλαίσιο του καθορισμού του επιπέδου των βασικών και των πρόσθετων τελών
   αναγνώρισης, για την εκτίμηση χρησιμοποιείται τυπικό μέσο κόστος7 ύψους 172 125 EUR
   ανά ισοδύναμο πλήρους απασχόλησης για έκτακτο υπάλληλο και 95 620 EUR για εθνικό
   εμπειρογνώμονα κράτους μέλους που έχει αποσπαστεί στην ΕΑΚΑΑ. Στο τυπικό μέσο
   κόστος περιλαμβάνονται προβλέψεις για τον μισθό και άλλα επιδόματα, τη σύνταξη και τις
   εισφορές υγειονομικής περίθαλψης, καθώς και άλλα κόστη που είναι απαραίτητα για την
   εκτέλεση των καθηκόντων του σχετικού μέλους του προσωπικού (υπηρεσίες διαχείρισης
   εγκαταστάσεων,      κατάρτιση,        αποστολές,     ενοίκιο     και     συντήρηση         κτιρίου,
   συστήματα/εξοπλισμός ΤΠ) και λαμβάνονται υπόψη οι εθνικοί εμπειρογνώμονες κρατών
   μελών που έχουν αποσπαστεί στην ΕΑΚΑΑ. Στο εν λόγω μέσο κόστος ανά ισοδύναμο
   πλήρους απασχόλησης πρέπει να προστεθεί και το κόστος των γενικών εξόδων. Το κόστος
   του προέδρου και των ανεξάρτητων μελών της εποπτικής επιτροπής για κεντρικούς
   αντισυμβαλλομένους εκτιμάται σε περίπου 1 εκατ. EUR ετησίως, ποσοστό του οποίου θα
   πρέπει να καλύπτεται από τα τέλη που καταβάλλουν οι κεντρικοί αντισυμβαλλόμενοι τρίτων
   χωρών. Επιπλέον, σημαντική θα είναι και η επένδυση σε ειδικό εργαλείο ΤΠ για την
   ανάληψη της νέας εντολής σε σχέση με τους κεντρικούς αντισυμβαλλομένους τρίτων χωρών.
   Τα επίπεδα των τελών που προτείνονται στην παρούσα κατ’ εξουσιοδότηση πράξη
   βασίζονται σε διάφορες βασικές παραδοχές αναφορικά με τις δαπάνες, οι οποίες συνάδουν με
   τις παραδοχές που χρησιμοποιεί η ΕΑΚΑΑ στις τεχνικές συμβουλές της, ειδικότερα:
          τον αριθμό των κεντρικών αντισυμβαλλομένων τρίτων χωρών που θα υποβάλουν
           αίτηση αναγνώρισης, θα αναγνωριστούν βάσει του κανονισμού EMIR 2.2 και οι
           οποίοι θα διαβαθμιστούν ως κατηγορίας 1 ή κατηγορίας 2. Για να ελέγξει την εν
           λόγω παραδοχή, η Επιτροπή εξέτασε αρκετά διαφορετικά σενάρια με διαφορετικούς
           αριθμούς κεντρικών αντισυμβαλλομένων που είχαν διαβαθμιστεί ως κατηγορίας 1 ή
   7
          Εφαρμοστέο τυπικό μέσο κόστος ανά ισοδύναμο πλήρους απασχόλησης το 2020 για την εκτίμηση του
          άμεσου κόστους για την Ευρωπαϊκή Επιτροπή.
EL                                                 11                                                  EL
 ---pagebreak---            κατηγορίας 2· εντούτοις, οι συνολικές επιπτώσεις στο επίπεδο των τελών ήταν
           αμελητέες,
          οι σταθερές δαπάνες επιμερίζονται ομοιόμορφα: οι δαπάνες για κάθε κεντρικό
           αντισυμβαλλόμενο κατηγορίας 1 και κάθε κεντρικό αντισυμβαλλόμενο κατηγορίας 2
           είναι ίδιες σε ένα δεδομένο έτος, και
          η εποπτική επιτροπή για κεντρικούς αντισυμβαλλομένους θα επικεντρώνεται ως επί
           το πλείστον στους κεντρικούς αντισυμβαλλομένους τρίτων χωρών (αναγνώριση,
           διαβάθμιση και, στη συνέχεια, εποπτεία αυτών) και, ως εκ τούτου, μεγάλο μέρος των
           δαπανών για τον πρόεδρο και τα ανεξάρτητα μέλη θα πρέπει να επιμερίζονται στους
           κεντρικούς αντισυμβαλλομένους τρίτων χωρών.
   Τέλη αναγνώρισης
   Η Επιτροπή εκτιμά ότι οι δαπάνες για την επεξεργασία των αιτήσεων αναγνώρισης (εκτίμηση
   της πληρότητας της αίτησης, αιτήματα για πρόσθετες πληροφορίες, εφόσον απαιτείται,
   κατάρτιση της απόφασης) και οι δαπάνες που σχετίζονται με τη διαβάθμιση των κεντρικών
   αντισυμβαλλομένων τρίτων χωρών θα ανέλθουν σε περίπου 50 000 EUR. Σύμφωνα με τους
   υπολογισμούς της Επιτροπής βάσει των δαπανών που περιγράφονται ανωτέρω, το εν λόγω
   ποσό αντιστοιχεί σε περίπου 2 ισοδύναμα πλήρους απασχόλησης για χρονικό διάστημα 1,5
   μήνα, καθώς και σε επιμερισμό των σταθερών δαπανών.
   Οι αιτήσεις αναγνώρισης από κεντρικούς αντισυμβαλλομένους κατηγορίας 2 θα έχει ως
   συνέπεια πρόσθετες δαπάνες (αιτήματα πρόσθετων πληροφοριών) καθώς και αύξηση των
   σημαντικών εργασιών (διαβούλευση με τις αρχές τρίτων χωρών, διαβούλευση με κεντρικές
   τράπεζες     έκδοσης,      εκτίμηση     των      πρόσθετων   απαιτήσεων      αναγνώρισης,
   συμπεριλαμβανομένης της συμμόρφωσης των κεντρικών αντισυμβαλλομένων με το άρθρο 16
   και τους τίτλους IV και V του κανονισμού (ΕΕ) αριθ. 648/2012, εκτίμηση αιτημάτων
   συγκρίσιμης συμμόρφωσης) και μεγαλύτερη συμμετοχή της εποπτικής αρχής για κεντρικούς
   αντισυμβαλλομένους. Οι πρόσθετες δαπάνες εκτιμώνται σε 360 000 EUR. Το εν λόγω ποσό
   αντιστοιχεί σε περίπου 2 ισοδύναμα πλήρους απασχόλησης (ετησίως), καθώς και σε
   επιμερισμό των σταθερών δαπανών, συμπεριλαμβανομένων των δαπανών για την εποπτική
   επιτροπή για κεντρικούς αντισυμβαλλομένους. Το ποσό αυτό αντικατοπτρίζει, μεταξύ άλλων,
   την απλούστερη και πιο αναλογική προσέγγιση όσον αφορά τη συγκρίσιμη συμμόρφωση.
   Ως εκ τούτου, η Επιτροπή προτείνει την επιβολή βασικού τέλους αναγνώρισης ύψους
   50 000 EUR σε όλους τους κεντρικούς αντισυμβαλλομένους τρίτων χωρών που υποβάλλουν
   αίτηση αναγνώρισης και επιβολή πρόσθετου τέλους αναγνώρισης ύψους 360 000 EUR στους
   κεντρικούς αντισυμβαλλομένους κατηγορίας 2.
   Ετήσια τέλη
   Η Επιτροπή προτείνει τα ετήσια τέλη για τους κεντρικούς αντισυμβαλλομένους κατηγορίας 1
   και κατηγορίας 2 να καθορίζονται ετησίως με βάση το ετήσιο πρόγραμμα εργασίας και τον
   προϋπολογισμό της ΕΑΚΑΑ.
   Ο προϋπολογισμός της ΕΑΚΑΑ καταρτίζεται με βάση τις δαπάνες ανά δραστηριότητα. Στον
   προϋπολογισμό προσδιορίζονται οι δαπάνες για τον αριθμό των ισοδύναμων πλήρους
   απασχόλησης που απαιτούνται για την εκτέλεση των καθηκόντων της ΕΑΚΑΑ, τις σχετικές
   δραστηριότητες εφοδιαστικής, τις δραστηριότητες ΤΠ, οι δαπάνες επικοινωνίας και οι γενικές
   δαπάνες, καθώς και οι σταθερές δαπάνες. Η ορθή εκτέλεση του προϋπολογισμού ελέγχεται
   από το Ευρωπαϊκό Ελεγκτικό Συνέδριο. Συνεπώς, τα ετήσια τέλη που καθορίζονται επ’ αυτής
   της βάσης διασφαλίζουν τη διαφάνεια των δαπανών και την ευθυγράμμιση των τελών με τις
   δαπάνες της ΕΑΚΑΑ.
EL                                               12                                           EL
 ---pagebreak---    Τα ετήσια τέλη για τους κεντρικούς αντισυμβαλλομένους κατηγορίας 1 και κατηγορίας 2 θα
   πρέπει να καλύπτουν:
           τις εν εξελίξει δραστηριότητες, όπως η συνεχής εποπτεία των κεντρικών
            αντισυμβαλλομένων τρίτων χωρών, τη συνεργασία με τις αρχές τρίτων χωρών και
            την παρακολούθηση των κανονιστικών και εποπτικών εξελίξεων σε τρίτες χώρες,
           τις περιοδικές δραστηριότητες, όπως η τακτική επανεξέταση της διαβάθμισης των
            κεντρικών αντισυμβαλλομένων (όπως απαιτείται βάσει του κανονισμού EMIR) και
            τις εκτιμήσεις που απαιτούνται σε περίπτωση παράτασης των δραστηριοτήτων ή των
            υπηρεσιών,
           τον επιμερισμό των σταθερών δαπανών (ΤΠ, εποπτική επιτροπή για κεντρικούς
            αντισυμβαλλομένους).
   Όσον αφορά τους κεντρικούς αντισυμβαλλομένους κατηγορίας 1, η Επιτροπή εκτιμά το
   συνολικό ετήσιο τέλος σε περίπου 50 000 EUR ανά κεντρικό αντισυμβαλλόμενο. Το εν λόγω
   ποσό συνάδει με τις εκτιμήσεις της ΕΑΚΑΑ που περιλαμβάνονται στις τεχνικές συμβουλές.
   Εντούτοις, είναι σημαντικό να τονιστεί ότι δεν πρόκειται για σταθερό ετήσιο ποσό αλλά για
   ποσό που συνδέεται με τα καθήκοντα και τις δαπάνες που σχετίζονται με τους κεντρικούς
   αντισυμβαλλομένους κατηγορίας 1. Σε αυτό το πλαίσιο, τα ετήσια τέλη για τους κεντρικούς
   αντισυμβαλλομένους κατηγορίας 1 θα μεταβάλλονται με την πάροδο του χρόνου.
   Όσον αφορά τους κεντρικούς αντισυμβαλλομένους κατηγορίας 2, η Επιτροπή εικάζει ότι τα
   εποπτικά καθήκοντα θα είναι τα ίδια για την ΕΑΚΑΑ, ανεξάρτητα από το εάν έχει χορηγηθεί
   συγκρίσιμη συμμόρφωση στον κεντρικό αντισυμβαλλόμενο ή όχι. Προκειμένου να
   αντικατοπτρίζεται ο κύκλος εργασιών, οι κεντρικοί αντισυμβαλλόμενοι κατηγορίας 2 θα
   κατατάσσονται σε μία από δύο ομάδες.
   Οι κεντρικοί αντισυμβαλλόμενοι είναι πιθανό να μετακυλίουν το κόστος τους, σε
   διαφορετικό βαθμό και με διαφορετικούς τρόπους, στα εκκαθαριστικά μέλη και στους
   πελάτες τους, ενώ, σε κάθε περίπτωση, το ποσό θα πρέπει να αντισταθμίζεται από το όφελος
   που προκύπτει από την πρόσβαση στα εκκαθαριστικά μέλη της Ένωσης και στους τόπους
   διαπραγμάτευσης καθώς και από την προνομιακή μεταχείριση βάσει του κανονισμού για τις
   κεφαλαιακές απαιτήσεις.
   3.2. Αναλογικότητα
   Στον παρόντα κανονισμό καθορίζονται τα τέλη που πρέπει να καταβάλλουν οι κεντρικοί
   αντισυμβαλλόμενοι τρίτων χωρών, μέσω του προσδιορισμού των ειδών των τελών, των
   θεμάτων για τα οποία οφείλονται τέλη, των ποσών των τελών και του τρόπου καταβολής
   τους. Στόχος των τελών είναι να καλύπτουν πλήρως τις δαπάνες της ΕΑΚΑΑ για την
   αναγνώριση και την εκτέλεση των καθηκόντων της σε σχέση με τους κεντρικούς
   αντισυμβαλλόμενους τρίτων χωρών βάσει του κανονισμού EMIR. Τα τέλη θα πρέπει να
   βαθμονομούνται προσεκτικά ώστε να καλύπτουν το σύνολο των δαπανών της ΕΑΚΑΑ, χωρίς
   να προκαλούνται ελλείμματα ή πλεονάσματα του προϋπολογισμού. Παρότι τα τέλη θα πρέπει
   να είναι αναλογικά προς τον κύκλο εργασιών των κεντρικών αντισυμβαλλομένων, η
   εφαρμογή τους δεν θα πρέπει να δημιουργεί περιττό φόρτο στους κεντρικούς
   αντισυμβαλλομένους τρίτων χωρών ή στην ΕΑΚΑΑ. Τα τέλη που καθορίζονται στην
   παρούσα κατ’ εξουσιοδότηση πράξη ανταποκρίνονται στους εν λόγω στόχους και, ως εκ
   τούτου, είναι αναλογικά.
   Με βάση τα ανωτέρω, η παρούσα κατ’ εξουσιοδότηση πράξη εξασφαλίζει την αναλογική
   εφαρμογή του κανονισμού EMIR, λαμβανομένης συνεπώς υπόψη της αρχής της
   αναλογικότητας.
EL                                              13                                           EL
 ---pagebreak---    3.3. Επικουρικότητα
   Στην παρούσα κατ’ εξουσιοδότηση πράξη καθορίζονται τα τέλη που θα πρέπει να επιβάλλει η
   ΕΑΚΑΑ σε κεντρικούς αντισυμβαλλομένους τρίτων χωρών προκειμένου να καλύπτει τις
   δαπάνες της για την επιτέλεση των καθηκόντων της σε σχέση με τους εν λόγω κεντρικούς
   αντισυμβαλλομένους βάσει του κανονισμού EMIR. Τα κράτη μέλη δεν μπορούν να
   προβαίνουν σε ενέργειες καθορισμού των τελών που πρέπει να επιβάλλει η ΕΑΚΑΑ σε
   κεντρικούς αντισυμβαλλομένους τρίτων χωρών. Η παρούσα κατ’ εξουσιοδότηση πράξη
   συμπληρώνει τον κανονισμό EMIR, τηρώντας παράλληλα την αρχή της αναλογικότητας
   όπως ορίζεται ανωτέρω, και ως εκ τούτου ευθυγραμμίζεται με την αρχή της επικουρικότητας.
   4.      ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Στο κεφάλαιο I του προτεινόμενου κατ’ εξουσιοδότηση κανονισμού προσδιορίζονται τα είδη
   τελών που πρέπει να επιβάλλονται σε κεντρικούς αντισυμβαλλομένους τρίτων χωρών:
          Στο άρθρο 1 προσδιορίζονται τα εφάπαξ καταβαλλόμενα βασικά τέλη αναγνώρισης
           που πρέπει να επιβάλλονται σε όλους τους κεντρικούς αντισυμβαλλομένους τρίτων
           χωρών που υποβάλλουν αίτηση αναγνώρισης, ανεξάρτητα από τη συστημική
           σπουδαιότητά τους στην Ένωση ή στα κράτη μέλη της (παράγραφος 1), καθώς και
           τα πρόσθετα εφάπαξ καταβαλλόμενα τέλη αναγνώρισης που πρέπει να επιβάλλονται
           στους συστημικά σημαντικούς κεντρικούς αντισυμβαλλομένους τρίτων χωρών
           προκειμένου να καλύπτονται οι επιπλέον δαπάνες επεξεργασίας των εν λόγω
           αιτήσεων (παράγραφος 2),
          Στο άρθρο 2 προσδιορίζεται ο τρόπος καθορισμού των ετήσιων τελών που πρέπει να
           επιβάλλονται σε αναγνωρισμένους κεντρικούς αντισυμβαλλομένους τρίτων χωρών,
           ανάλογα με τη συστημική σπουδαιότητά τους, με βάση τις προσδοκώμενες δαπάνες
           της ΕΑΚΑΑ και τον προϋπολογισμό της με βάση τις δραστηριότητές της,
          Στο άρθρο 3 προσδιορίζεται ο τρόπος υπολογισμού των (μειωμένων) ετήσιων τελών
           που πρέπει να επιβάλλονται σε κεντρικούς αντισυμβαλλομένους τρίτων χωρών κατά
           το έτος αναγνώρισής τους,
          Στο άρθρο 4 προσδιορίζεται ο τρόπος συνεκτίμησης του κύκλου εργασιών των
           συστημικά σημαντικών κεντρικών αντισυμβαλλομένων με σκοπό τον καθορισμό
           των ετήσιων τελών που τους επιβάλλονται.
   Στο κεφάλαιο II προσδιορίζονται οι όροι καταβολής των τελών και η αρχή της μη επιστροφής
   των τελών, ειδικότερα:
          Στο άρθρο 5 προσδιορίζονται οι γενικοί όροι καταβολής των τελών: οι πληρωμές
           πρέπει να πραγματοποιούνται σε ευρώ, ενώ σε περίπτωση καθυστερημένης
           πληρωμής προβλέπονται κυρώσεις,
          Στο άρθρο 6 προσδιορίζονται οι όροι καταβολής των τελών αναγνώρισης, η
           απαίτηση καταβολής τους προτού η ΕΑΚΑΑ εκτιμήσει το κατά πόσον οι
           ικανοποιούνται οι απαιτήσεις αναγνώρισης και η αρχή περί μη επιστροφής τους,
          Στο άρθρο 7 προσδιορίζονται οι όροι καταβολής των ετήσιων τελών, η απαίτηση
           καταβολής τους πριν από το ημερολογιακό έτος με το οποίο συνδέονται και η αρχή
           περί μη επιστροφής τους,
   Στο κεφάλαιο IΙΙ προβλέπονται οι μεταβατικές και τελικές διατάξεις:
EL                                             14                                           EL
 ---pagebreak---     Στο άρθρο 8 προσδιορίζονται οι όροι καταβολής των τελών αναγνώρισης για τους
     κεντρικούς αντισυμβαλλομένους τρίτων χωρών που έχουν υποβάλει αίτηση
     αναγνώρισης πριν από την έναρξη ισχύος της κατ’ εξουσιοδότηση πράξης,
    Στο άρθρο 9 προσδιορίζονται τα προσωρινά ετήσια τέλη που πρέπει να καταβάλλουν
     οι κεντρικοί αντισυμβαλλόμενοι πριν από την έναρξη ισχύος του κανονισμού (ΕΕ)
     2019/2099 που τροποποιεί τον κανονισμό EMIR,
    Στο άρθρο 10 προσδιορίζεται η ημερομηνία έναρξης ισχύος της κατ’ εξουσιοδότηση
     πράξης.
EL                                     15                                           EL
 ---pagebreak---          ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                         της 14.7.2020
   για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου
     και του Συμβουλίου όσον αφορά τα τέλη που επιβάλλει η Ευρωπαϊκή Αρχή Κινητών
      Αξιών και Αγορών σε κεντρικούς αντισυμβαλλομένους που είναι εγκατεστημένοι σε
                                          τρίτες χώρες
                        (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του
   Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς
   αντισυμβαλλομένους και τα αρχεία καταγραφής συναλλαγών8, και ιδίως το άρθρο 25δ
   παράγραφος 3,
   Εκτιμώντας τα ακόλουθα:
   (1)    Βάσει του άρθρου 25δ του κανονισμού (ΕΕ) αριθ. 648/2012 απαιτείται η Ευρωπαϊκή
          Αρχή Κινητών Αξιών και Αγορών (στο εξής: ΕΑΚΑΑ) να επιβάλλει στους κεντρικούς
          αντισυμβαλλομένους τρίτων χωρών τέλη που σχετίζονται με τις αιτήσεις αναγνώρισης
          βάσει του άρθρου 25 του εν λόγω κανονισμού και ετήσια τέλη που σχετίζονται με την
          επιτέλεση των καθηκόντων της βάσει του εν λόγω κανονισμού και σε σχέση με
          αναγνωρισμένους κεντρικούς αντισυμβαλλομένους τρίτων χωρών. Βάσει του
          άρθρου 25δ παράγραφος 2 του κανονισμού (ΕΕ) αριθ. 648/2012 απαιτείται τα εν λόγω
          τέλη να είναι αναλογικά προς τον κύκλο εργασιών του ενδιαφερόμενου κεντρικού
          αντισυμβαλλομένου και να καλύπτουν όλες τις δαπάνες στις οποίες υποβάλλεται η
          ΕΑΚΑΑ για την αναγνώριση και την άσκηση των καθηκόντων της σε σχέση με
          κεντρικό αντισυμβαλλόμενο τρίτης χώρας βάσει του εν λόγω κανονισμού.
   (2)    Θα πρέπει να επιβάλλονται τέλη που σχετίζονται με τις αιτήσεις αναγνώρισης (στο
          εξής: τέλη αναγνώρισης) σε κεντρικούς αντισυμβαλλομένους τρίτων χωρών
          προκειμένου να καλύπτονται οι δαπάνες της ΕΑΚΑΑ για την επεξεργασία των
          αιτήσεων αναγνώρισης, συμπεριλαμβανομένων των δαπανών για την εξακρίβωση της
          πληρότητας των αιτήσεων, για τα αιτήματα πρόσθετων πληροφοριών, την κατάρτιση
          των αποφάσεων και των δαπανών που σχετίζονται με την εκτίμηση της συστημικής
          σπουδαιότητας κεντρικών αντισυμβαλλομένων τρίτων χωρών (στο εξής: διαβάθμιση).
          Όσον αφορά κεντρικούς αντισυμβαλλομένους που είναι συστημικά σημαντικοί για τη
          χρηματοπιστωτική σταθερότητα της Ένωσης ή ενός ή περισσοτέρων από τα κράτη
          μέλη της και οι οποίοι είναι αναγνωρισμένοι από την ΕΑΚΑΑ βάσει του άρθρου 25
          παράγραφος 2β του κανονισμού (ΕΕ) αριθ. 648/2012 (στο εξής: κεντρικοί
          αντισυμβαλλόμενοι κατηγορίας 2), οι πρόσθετες δαπάνες επιβαρύνουν την ΕΑΚΑΑ.
          Οι εν λόγω πρόσθετες δαπάνες επιβαρύνουν την ΕΑΚΑΑ όταν διενεργεί εκτίμηση της
          συμμόρφωσης με τους όρους αναγνώρισης που καθορίζονται στο άρθρο 25
   8
          ΕΕ L 201 της 27.7.2012, σ. 1.
EL                                             16                                           EL
 ---pagebreak---        παράγραφος 2β του κανονισμού (ΕΕ) αριθ. 648/2012 καθώς και του εάν ένας
       κεντρικός αντισυμβαλλόμενος μπορεί, εφόσον συμμορφώνεται με το ισχύον νομικό
       πλαίσιο τρίτης χώρας, να θεωρηθεί ότι συμμορφώνεται με τις απαιτήσεις του
       άρθρου 16 και των τίτλων IV και V του κανονισμού (ΕΕ) αριθ. 648/2012 (στο εξής:
       συγκρίσιμη συμμόρφωση). Ως εκ τούτου, οι δαπάνες που σχετίζονται με αιτήσεις που
       υποβάλλουν κεντρικοί αντισυμβαλλόμενοι κατηγορίας 2 θα είναι υψηλότερες σε
       σχέση με τις δαπάνες που σχετίζονται με αιτήσεις που υποβάλλουν κεντρικοί
       αντισυμβαλλόμενοι τρίτων χωρών που δεν θεωρούνται συστημικά σημαντικοί ούτε
       θεωρείται πιθανό να γίνουν συστημικά σημαντικοί για τη χρηματοπιστωτική
       σταθερότητα της Ένωσης ή ενός ή περισσοτέρων από τα κράτη μέλη της (στο εξής:
       κεντρικοί αντισυμβαλλόμενοι κατηγορίας 1).
   (3) Παρότι θα πρέπει να επιβάλλεται βασικό τέλος αναγνώρισης σε όλους τους
       κεντρικούς αντισυμβαλλομένους τρίτων χωρών που υποβάλλουν αίτηση αναγνώρισης
       βάσει του άρθρου 25 του κανονισμού (ΕΕ) αριθ. 648/2012, θα πρέπει να επιβάλλεται
       πρόσθετο τέλος στους κεντρικούς αντισυμβαλλομένους κατηγορίας 2 προκειμένου να
       καλύπτονται οι πρόσθετες δαπάνες της ΕΑΚΑΑ που προκύπτουν από την
       επεξεργασία των αιτήσεων. Το πρόσθετο τέλος αναγνώρισης θα πρέπει επίσης να
       επιβάλλεται στους ήδη αναγνωρισμένους κεντρικούς αντισυμβαλλομένους την πρώτη
       φορά που η ΕΑΚΑΑ προσδιορίζει το κατά πόσον πρέπει να κατηγοριοποιηθούν ως
       κεντρικοί αντισυμβαλλόμενοι κατηγορίας 2 μετά από την επανεξέταση της
       συστημικής σπουδαιότητάς τους βάσει του άρθρου 25 παράγραφος 5 ή του άρθρου 89
       παράγραφος 3γ του κανονισμού (ΕΕ) αριθ. 648/2012.
   (4) Πρέπει επίσης να επιβάλλονται ετήσια τέλη στους αναγνωρισμένους κεντρικούς
       αντισυμβαλλομένους τρίτων χωρών ώστε να καλύπτονται οι δαπάνες της ΕΑΚΑΑ για
       την επιτέλεση των καθηκόντων της βάσει του κανονισμού (ΕΕ) αριθ. 648/2012 σε
       σχέση με τους εν λόγω κεντρικούς αντισυμβαλλομένους. Όσον αφορά κεντρικούς
       αντισυμβαλλομένους κατηγορίας 1 και κατηγορίας 2, τα εν λόγω καθήκοντα
       περιλαμβάνουν την περιοδική επανεξέταση της συστημικής σπουδαιότητας των
       κεντρικών αντισυμβαλλομένων βάσει του άρθρου 25 παράγραφος 5 του κανονισμού
       (ΕΕ) αριθ. 648/2012, την εφαρμογή και διατήρηση διευθετήσεων συνεργασίας με τις
       αρχές τρίτων χωρών και την παρακολούθηση των κανονιστικών και εποπτικών
       εξελίξεων σε τρίτες χώρες. Όσον αφορά κεντρικούς αντισυμβαλλομένους κατηγορίας
       2, η ΕΑΚΑΑ απαιτείται επίσης να εποπτεύει σε διαρκή βάση τη συμμόρφωση των εν
       λόγω κεντρικών αντισυμβαλλομένων με τις απαιτήσεις του άρθρου 16 και των τίτλων
       IV και V του κανονισμού (ΕΕ) αριθ. 648/2012, συμπεριλαμβανομένου μέσω
       συγκρίσιμης συμμόρφωσης, εφόσον έχει χορηγηθεί. Ως εκ τούτου, είναι αρμόζον να
       εφαρμόζονται διαφορετικά ετήσια τέλη για τους κεντρικούς αντισυμβαλλομένους
       κατηγορίας 1 και κατηγορίας 2.
   (5) Τα τέλη αναγνώρισης και τα ετήσια τέλη που ορίζονται στον παρόντα κανονισμό θα
       πρέπει να καλύπτουν τις δαπάνες με τις οποίες αναμένει να επιβαρυνθεί η ΕΑΚΑΑ
       κατά την επεξεργασία αιτήσεων αναγνώρισης βάσει της εμπειρίας της στην εκτέλεση
       καθηκόντων σε σχέση με κεντρικούς αντισυμβαλλομένους τρίτων χωρών και άλλες
       εποπτευόμενες οντότητες καθώς και βάσει των προσδοκώμενων δαπανών της, όπως
       αναφέρονται στον ετήσιο προϋπολογισμό με βάση τις δραστηριότητές της.
   (6) Τα καθήκοντα που επιτελεί η ΕΑΚΑΑ βάσει του κανονισμού (ΕΕ) αριθ. 648/2012 σε
       σχέση με αναγνωρισμένους κεντρικούς αντισυμβαλλομένους κατηγορίας 1 θα είναι σε
       μεγάλο βαθμό τα ίδια με τα καθήκοντα για κάθε κεντρικό αντισυμβαλλόμενο
       κατηγορίας 1, ανεξάρτητα από το μέγεθός τους. Ως εκ τούτου, είναι αρμόζον οι
       δαπάνες με τις οποίες επιβαρύνεται η ΕΑΚΑΑ σε σχέση με αναγνωρισμένους
EL                                        17                                            EL
 ---pagebreak---         κεντρικούς αντισυμβαλλομένους κατηγορίας 1 να καλύπτονται μέσω της είσπραξης
        ετήσιου τέλους ίδιου ύψους από κάθε αναγνωρισμένο κεντρικό αντισυμβαλλόμενο
        κατηγορίας 1. Όσον αφορά τους αναγνωρισμένους κεντρικούς αντισυμβαλλομένους
        κατηγορίας 2, προκειμένου να διασφαλιστεί ο δίκαιος επιμερισμός των τελών, ο
        οποίος αντικατοπτρίζει, ταυτόχρονα, την πραγματική διοικητική προσπάθεια που
        απαιτείται να καταβάλει η ΕΑΚΑΑ για την επιτέλεση των καθηκόντων της όσον
        αφορά κάθε κεντρικό αντισυμβαλλόμενο κατηγορίας 2, τα ετήσια τέλη θα πρέπει να
        καθορίζονται και σε συνάρτηση με τον κύκλο εργασιών του κεντρικού
        αντισυμβαλλομένου κατηγορίας 2.
   (7)  Τα ετήσια τέλη που επιβάλλονται σε κεντρικούς αντισυμβαλλομένους τρίτων χωρών
        για το πρώτο έτος αναγνώρισής τους βάσει του άρθρου 25 του κανονισμού (ΕΕ) αριθ.
        648/2012 θα πρέπει να είναι αναλογικά προς εκείνο το τμήμα του έτους στη διάρκεια
        του οποίου η ΕΑΚΑΑ επιτελεί καθήκοντα βάσει του εν λόγω κανονισμού σε σχέση με
        τους εν λόγω κεντρικούς αντισυμβαλλομένους. Η ίδια αρχή θα πρέπει να ισχύει και
        για το έτος στο οποίο ένας κεντρικός αντισυμβαλλόμενος που είναι αναγνωρισμένος
        ως κεντρικός αντισυμβαλλόμενος κατηγορίας 1, κατατάσσεται για πρώτη φορά ως
        κεντρικός αντισυμβαλλόμενος κατηγορίας 2 βάσει του άρθρου 25 παράγραφος 5 του
        εν λόγω κανονισμού.
   (8)  Για να διασφαλίζεται η έγκαιρη χρηματοδότηση των δαπανών της ΕΑΚΑΑ σε σχέση
        με τις αιτήσεις αναγνώρισης που υποβάλλονται βάσει του άρθρου 25 του κανονισμού
        (ΕΕ) αριθ. 648/2012, τα τέλη αναγνώρισης θα πρέπει να καταβάλλονται στην ΕΑΚΑΑ
        πριν από την επεξεργασία των αιτήσεων αναγνώρισης ή τη διενέργεια εκτίμησης του
        κατά πόσον οι κεντρικοί αντισυμβαλλόμενοι κατηγορίας 2 συμμορφώνονται με τις
        απαιτήσεις αναγνώρισης του άρθρου 25 παράγραφος 2β του κανονισμού (ΕΕ) αριθ.
        648/2012. Για να διασφαλίζεται η έγκαιρη χρηματοδότηση των δαπανών της ΕΑΚΑΑ
        για την επιτέλεση των καθηκόντων της σε σχέση με αναγνωρισμένους κεντρικούς
        αντισυμβαλλομένους τρίτων χωρών, τα ετήσια τέλη θα πρέπει να καταβάλλονται κατά
        το ημερολογιακό έτος με το οποίο σχετίζονται. Τα ετήσια τέλη του πρώτου έτους
        αναγνώρισης θα πρέπει να καταβάλλονται σε σύντομο χρονικό διάστημα μετά την
        έκδοση των αποφάσεων αναγνώρισης.
   (9)  Για να αποθαρρύνεται η υποβολή επανειλημμένων ή μη αβάσιμων αιτήσεων, τα τέλη
        αναγνώρισης δεν θα πρέπει να επιστρέφονται σε περίπτωση κατά την οποία ο αιτών
        ανακαλέσει την αίτησή του. Δεδομένου ότι ο διοικητικός φόρτος που απαιτείται στην
        περίπτωση αίτησης αναγνώρισης που απορρίπτεται είναι ο ίδιος με τον φόρτο σε
        περίπτωση έγκρισης της αίτησης, τα τέλη αναγνώρισης δεν θα πρέπει να
        επιστρέφονται σε περίπτωση απόρριψης της αίτησης.
   (10) Τυχόν δαπάνες της ΕΑΚΑΑ μετά την έναρξη ισχύος του κανονισμού (ΕΕ) αριθ.
        2019/2099 σε σχέση με κεντρικούς αντισυμβαλλομένους τρίτων χωρών που έχουν ήδη
        αναγνωριστεί βάσει του άρθρου 25 του κανονισμού (ΕΕ) αριθ. 648/2012 πριν από τις
        [Υπηρεσία Εκδόσεων της Ευρωπαϊκής Ένωσης, να προστεθεί η ημερομηνία έναρξης
        ισχύος του παρόντος κανονισμού] θα πρέπει να καλύπτονται από τα τέλη. Ως εκ
        τούτου, οι εν λόγω κεντρικοί αντισυμβαλλόμενοι τρίτων χωρών θα πρέπει να
        καταβάλλουν προσωρινό ετήσιο τέλος για το 2020 και κάθε επόμενο έτος μέχρι την
        επανεξέταση της συστημικής σπουδαιότητάς τους βάσει του άρθρου 89
        παράγραφος 3γ του κανονισμού (ΕΕ) αριθ. 648/2012.
   (11) Ο παρών κατ’ εξουσιοδότηση κανονισμός θα πρέπει να τεθεί σε ισχύ επειγόντως
        προκειμένου να διασφαλιστεί η έγκαιρη και δέουσας χρηματοδότησης της ΕΑΚΑΑ
        μετά την έναρξη ισχύος του κανονισμού (ΕΕ) 2019/2099,
EL                                          18                                            EL
 ---pagebreak---    ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                       ΚΕΦΑΛΑΙΟ I
                                          ΤΕΛΗ
                                          Άρθρο 1
                                     Τέλη αναγνώρισης
   1.    Κεντρικός αντισυμβαλλόμενος που είναι εγκατεστημένος σε τρίτη χώρα και ο οποίος
         υποβάλλει αίτηση αναγνώρισης βάσει του άρθρου 25 του κανονισμού (ΕΕ) αριθ.
         648/2012 καταβάλλει βασικό τέλος αναγνώρισης ύψους 50 000 EUR.
   2.    Κεντρικός αντισυμβαλλόμενος που είναι εγκατεστημένος σε τρίτη χώρα καταβάλλει
         πρόσθετο τέλος αναγνώρισης ύψους 360 000 EUR σε περίπτωση που η ΕΑΚΑΑ
         αποφασίσει ότι, σύμφωνα με το άρθρο 25 παράγραφος 2α του κανονισμού (ΕΕ)
         αριθ. 648/2012, ο κεντρικός αντισυμβαλλόμενος είναι συστημικά σημαντικός ή είναι
         πιθανό να καταστεί συστημικά σημαντικός για τη χρηματοπιστωτική σταθερότητα
         της Ένωσης ή ενός ή περισσοτέρων από τα κράτη μέλη της (στο εξής: κεντρικός
         αντισυμβαλλόμενος κατηγορίας 2). Κεντρικός αντισυμβαλλόμενος κατηγορίας 2
         καταβάλλει το πρόσθετο τέλος αναγνώρισης σε οποιαδήποτε από τις ακόλουθες
         περιπτώσεις:
         (α)   ο κεντρικός αντισυμβαλλόμενος υποβάλλει αίτηση για αναγνώριση,
         (β)   ο κεντρικός αντισυμβαλλόμενος, σε περίπτωση που είναι ήδη αναγνωρισμένος
               βάσει του άρθρου 25 παράγραφος 2 του κανονισμού (ΕΕ) αριθ. 648/2012,
               προσδιορίζεται ως κεντρικός αντισυμβαλλόμενος κατηγορίας 2 κατόπιν
               επανεξέτασης που διενεργεί η ΕΑΚΑΑ βάσει του άρθρου 25 παράγραφος 5
               του εν λόγω κανονισμού.
                                          Άρθρο 2
                                        Ετήσια τέλη
   1.    Αναγνωρισμένος κεντρικός αντισυμβαλλόμενος καταβάλλει ετήσιο τέλος.
   2.    Σε περίπτωση που κεντρικός αντισυμβαλλόμενος είναι αναγνωρισμένος από την
         ΕΑΚΑΑ βάσει του άρθρου 25 παράγραφος 2 του κανονισμού (ΕΕ) αριθ. 648/2012
         (στο εξής: κεντρικός αντισυμβαλλόμενος κατηγορίας 1), το ετήσιο τέλος για κάθε
         κεντρικό αντισυμβαλλόμενο κατηγορίας 1 για δεδομένο έτος (ν) είναι το συνολικό
         ετήσιο τέλος διαιρούμενο σε ίσα μέρη μεταξύ όλων των κεντρικών
         αντισυμβαλλομένων κατηγορίας 1 που είναι αναγνωρισμένοι κατά την 31η
         Δεκεμβρίου του προηγούμενου έτους (ν-1).
         Για τους σκοπούς του πρώτου εδαφίου, το συνολικό ετήσιο τέλος για δεδομένο έτος
         (ν) είναι το εκτιμώμενο ύψος των δαπανών που σχετίζονται με τα καθήκοντα που
         πρόκειται να ασκήσει η ΕΑΚΑΑ σε σχέση με το σύνολο των αναγνωρισμένων
         κεντρικών αντισυμβαλλομένων κατηγορίας 1 βάσει του κανονισμού (ΕΕ)
         αριθ. 648/2012, όπως περιλαμβάνονται στον προϋπολογισμό της ΕΑΚΑΑ για το
         συγκεκριμένο έτος.
EL                                          19                                            EL
 ---pagebreak---    3. Σε περίπτωση που κεντρικός αντισυμβαλλόμενος είναι αναγνωρισμένος από την
      ΕΑΚΑΑ βάσει του άρθρου 25 παράγραφος 2β του κανονισμού (ΕΕ) αριθ. 648/2012
      (στο εξής: κεντρικός αντισυμβαλλόμενος κατηγορίας 2), το ετήσιο τέλος για
      δεδομένο έτος (ν) είναι το συνολικό ετήσιο τέλος επιμεριζόμενο μεταξύ όλων των
      κεντρικών αντισυμβαλλομένων κατηγορίας 2 που είναι αναγνωρισμένοι κατά την
      31η Δεκεμβρίου του προηγούμενου έτους (ν-1) και πολλαπλασιαζόμενο επί του
      εφαρμοστέου συντελεστή στάθμισης που καθορίζεται βάσει του άρθρου 4 του
      παρόντος κανονισμού.
      Για τους σκοπούς του πρώτου εδαφίου, το συνολικό ετήσιο τέλος για δεδομένο έτος
      (ν) είναι το εκτιμώμενο ύψος των δαπανών που σχετίζονται με τα καθήκοντα που
      πρόκειται να επιτελέσει η ΕΑΚΑΑ σε σχέση με το σύνολο των αναγνωρισμένων
      κεντρικών αντισυμβαλλομένων κατηγορίας 2 βάσει του κανονισμού (ΕΕ)
      αριθ. 648/2012, όπως περιλαμβάνονται στον προϋπολογισμό της ΕΑΚΑΑ για το
      συγκεκριμένο έτος.
                                       Άρθρο 3
                        Ετήσια τέλη κατά το έτος αναγνώρισης
   1. Για το έτος κατά το οποίο κεντρικός αντισυμβαλλόμενος τρίτης χώρας
      αναγνωρίζεται από την ΕΑΚΑΑ βάσει του άρθρου 25 του κανονισμού (ΕΕ) αριθ.
      648/2012, το ετήσιο τέλος υπολογίζεται ως εξής:
      (α)   σε περίπτωση που η ΕΑΚΑΑ αναγνωρίσει κεντρικό αντισυμβαλλόμενο ως
            κεντρικό αντισυμβαλλόμενο κατηγορίας 1, το ετήσιο τέλος προσδιορίζεται ως
            ποσοστό του βασικού τέλους αναγνώρισης που ορίζεται στο άρθρο 1
            παράγραφος 1 του παρόντος κανονισμού, υπολογιζόμενο σύμφωνα με τον
            ακόλουθο τύπο:
         𝛢𝜌𝜄𝜃𝜇ό𝜍 𝜂𝜇𝜀𝜌𝜊𝜆𝜊𝛾𝜄𝛼𝜅ώ𝜈 𝜂𝜇𝜀𝜌ώ𝜈 𝛼𝜋ό 𝜏𝜂𝜈 𝜂𝜇𝜀𝜌𝜊𝜇𝜂𝜈ί𝛼 𝛼𝜈𝛼𝛾𝜈ώ𝜌𝜄𝜎𝜂𝜍 𝜔𝜍 𝜏𝜄𝜍 31 𝛥𝜀𝜅𝜀𝜇𝛽𝜌ί𝜊𝜐
                             𝛢𝜌𝜄𝜃𝜇ό𝜍 𝜂𝜇𝜀𝜌𝜊𝜆𝜊𝛾𝜄𝛼𝜅ώ𝜈 𝜂𝜇𝜀𝜌ώ𝜈 𝜎𝜏𝜊 έ𝜏𝜊𝜍
      (β)   σε περίπτωση που η ΕΑΚΑΑ αναγνωρίσει κεντρικό αντισυμβαλλόμενο ως
            κεντρικό αντισυμβαλλόμενο κατηγορίας 2, το ετήσιο τέλος προσδιορίζεται ως
            αναλογικό μέρος αναλογία του πρόσθετου τέλους αναγνώρισης που ορίζεται
            στο άρθρο 1 παράγραφος 2 του παρόντος κανονισμού, υπολογιζόμενο
            σύμφωνα με τον ακόλουθο τύπο:
         𝛢𝜌𝜄𝜃𝜇ό𝜍 𝜂𝜇𝜀𝜌𝜊𝜆𝜊𝛾𝜄𝛼𝜅ώ𝜈 𝜂𝜇𝜀𝜌ώ𝜈 𝛼𝜋ό 𝜏𝜂𝜈 𝜂𝜇𝜀𝜌𝜊𝜇𝜂𝜈ί𝛼 𝛼𝜈𝛼𝛾𝜈ώ𝜌𝜄𝜎𝜂𝜍 𝜔𝜍 𝜏𝜄𝜍 31 𝛥𝜀𝜅𝜀𝜇𝛽𝜌ί𝜊𝜐
                             𝛢𝜌𝜄𝜃𝜇ό𝜍 𝜂𝜇𝜀𝜌𝜊𝜆𝜊𝛾𝜄𝛼𝜅ώ𝜈 𝜂𝜇𝜀𝜌ώ𝜈 𝜎𝜏𝜊 έ𝜏𝜊𝜍
   2. Σε περίπτωση που κεντρικός αντισυμβαλλόμενος έχει καταβάλει προσωρινό ετήσιο
      τέλος βάσει του άρθρου 9 για το έτος κατά το οποίο αναγνωρίστηκε ως κεντρικός
      αντισυμβαλλόμενος κατηγορίας 1, το ετήσιο τέλος που υπολογίζεται σύμφωνα με
      την παράγραφο 1 στοιχείο α) δεν επιβάλλεται.
   3. Σε περίπτωση που ο κεντρικός αντισυμβαλλόμενος έχει καταβάλει προσωρινό τέλος
      βάσει του άρθρου 9 ή ετήσιο τέλος βάσει του άρθρου 2 παράγραφος 2 για το έτος
      κατά το οποίο αναγνωρίστηκε ως κεντρικός αντισυμβαλλόμενος κατηγορίας 2, το
      ποσό του εν λόγω τέλους εκπίπτει από το τέλος που πρέπει να καταβληθεί σύμφωνα
      με την παράγραφο 1 στοιχείο β).
EL                                         20                                             EL
 ---pagebreak---                                           Άρθρο 4
      Εφαρμοστέος κύκλος εργασιών για κεντρικούς αντισυμβαλλομένους κατηγορίας 2
   1.    Ο εφαρμοστέος κύκλος εργασιών κεντρικού αντισυμβαλλομένου κατηγορίας 2 είναι
         τα παγκόσμια έσοδά του που προκύπτουν από την παροχή υπηρεσιών εκκαθάρισης
         (τέλη μέλους και τέλη εκκαθάρισης, μείον τις δαπάνες συναλλαγής) κατά το πλέον
         πρόσφατο οικονομικό έτος του κεντρικού αντισυμβαλλομένου.
         Οι κεντρικοί αντισυμβαλλόμενοι κατηγορίας 2 παρέχουν στην ΕΑΚΑΑ, σε ετήσια
         βάση, ελεγμένα στοιχεία που επιβεβαιώνουν τα παγκόσμια έσοδά τους που
         προκύπτουν από την παροχή των υπηρεσιών εκκαθάρισης που αναφέρονται στο
         πρώτο εδάφιο. Τα ελεγμένα στοιχεία υποβάλλονται στην ΕΑΚΑΑ το αργότερο στις
         30 Σεπτεμβρίου κάθε έτους. Τα έγγραφα που περιλαμβάνουν τα ελεγμένα στοιχεία
         υποβάλλονται σε γλώσσα ευρέως διαδεδομένη στον τομέα των χρηματοπιστωτικών
         υπηρεσιών.
         Εάν τα έσοδα που αναφέρονται στο πρώτο εδάφιο δηλώνονται σε νόμισμα
         διαφορετικό από το ευρώ, η ΕΑΚΑΑ τα μετατρέπει σε ευρώ χρησιμοποιώντας τη
         μέση συναλλαγματική ισοτιμία με το ευρώ που ισχύει το χρονικό διάστημα κατά το
         οποίο καταγράφηκαν τα έσοδα. Για αυτόν τον σκοπό, χρησιμοποιείται η
         συναλλαγματική ισοτιμία αναφοράς με το ευρώ που δημοσιεύει η Ευρωπαϊκή
         Κεντρική Τράπεζα.
   2.    Με βάση τον κύκλο εργασιών που προσδιορίζεται σύμφωνα με την παράγραφο 1 για
         δεδομένο έτος (ν), ο κεντρικός αντισυμβαλλόμενος θεωρείται ότι ανήκει σε μία από
         τις ακόλουθες ομάδες:
         (α)   Ομάδα 1: ετήσιος κύκλος εργασιών κάτω των 600 εκατ. EUR,
         (β)   Ομάδα 2: ετήσιος κύκλος εργασιών 600 εκατ. EUR και άνω.
         Σε κεντρικό αντισυμβαλλόμενο κατηγορίας 2 της ομάδας 1 αποδίδεται συντελεστής
         στάθμισης κύκλου εργασιών 1.
         Σε κεντρικό αντισυμβαλλόμενο κατηγορίας 2 της ομάδας 2 αποδίδεται συντελεστής
         στάθμισης κύκλου εργασιών 1,2.
   3.    Ο συνολικός συντελεστής στάθμισης κύκλου εργασιών όλων των αναγνωρισμένων
         κεντρικών αντισυμβαλλομένων κατηγορίας 2 για δεδομένο έτος (ν) είναι το
         άθροισμα των διαφόρων συντελεστών στάθμισης κύκλου εργασιών που
         προσδιορίζεται σύμφωνα με την παράγραφο 2 όλων των κεντρικών
         αντισυμβαλλομένων κατηγορίας 2 που είναι αναγνωρισμένοι από την ΕΑΚΑΑ κατά
         την 31η Δεκεμβρίου του προηγούμενου έτους (ν-1).
   4.    Για τους σκοπούς του άρθρου 2 παράγραφος 3, ο εφαρμοστέος συντελεστής
         στάθμισης κεντρικού αντισυμβαλλομένου κατηγορίας 2 για δεδομένο έτος (ν) είναι ο
         συντελεστής στάθμισης του κύκλου εργασιών του, σύμφωνα με την παράγραφο 2,
         διαιρούμενος διά του συντελεστή στάθμισης του συνολικού κύκλου εργασιών όλων
         των αναγνωρισμένων κεντρικών αντισυμβαλλομένων κατηγορίας 2 σύμφωνα με την
         παράγραφο 3.
EL                                           21                                           EL
 ---pagebreak---                                         ΚΕΦΑΛΑΙΟ II
                                    ΟΡΟΙ ΚΑΤΑΒΟΛΗΣ
                                            Άρθρο 5
                                    Γενικοί όροι καταβολής
   1.  Όλα τα τέλη καταβάλλονται σε ευρώ.
   2.  Τυχόν καθυστερημένη καταβολή επιβαρύνεται με το καθορισμένο επιτόκιο που
       ορίζεται στο άρθρο 99 του κανονισμού (ΕΕ, Ευρατόμ) 2018/10469.
   3.  Οι επικοινωνίες μεταξύ της ΕΑΚΑΑ και κεντρικών αντισυμβαλλομένων τρίτων
       χωρών πραγματοποιούνται με ηλεκτρονικά μέσα.
                                            Άρθρο 6
                              Καταβολή των τελών αναγνώρισης
   1.  Το βασικό τέλος αναγνώρισης που ορίζεται στο άρθρο 1 παράγραφος 1 του
       παρόντος κανονισμού καταβάλλεται όταν ο κεντρικός αντισυμβαλλόμενος
       υποβάλλει την αίτηση αναγνώρισης.
       Κατά παρέκκλιση από το τελευταίο εδάφιο, σε περίπτωση που η Επιτροπή δεν έχει
       εκδώσει εκτελεστική πράξη σύμφωνα με το άρθρο 25 παράγραφος 6 του κανονισμού
       (ΕΕ) αριθ. 648/2012 για την τρίτη χώρα στην οποία είναι εγκατεστημένος ο
       κεντρικός αντισυμβαλλόμενος όταν ο κεντρικός αντισυμβαλλόμενος υποβάλλει
       αίτηση αναγνώρισης, το βασικό τέλος καταβάλλεται το αργότερο την ημέρα έναρξης
       ισχύος της εν λόγω εκτελεστικής πράξης.
   2.  Η ημερομηνία κατά την οποία πρέπει να καταβάλλεται το πρόσθετο τέλος
       αναγνώρισης που προβλέπεται βάσει του άρθρου 1 παράγραφος 2 του παρόντος
       κανονισμού καθορίζεται σε χρεωστικό σημείωμα που αποστέλλει η ΕΑΚΑΑ στον
       κεντρικό αντισυμβαλλόμενο κατόπιν αιτήματος της ΕΑΚΑΑ προς τον κεντρικό
       αντισυμβαλλόμενο να υποβάλει περαιτέρω πληροφορίες για την εκτίμηση της
       συμμόρφωσης του κεντρικού αντισυμβαλλομένου με τις απαιτήσεις που
       καθορίζονται στο άρθρο 25 παράγραφος 2β του κανονισμού (ΕΕ) αριθ. 648/2012.
       Κατά τον καθορισμό της ημερομηνίας καταβολής παρέχεται στον κεντρικό
       αντισυμβαλλόμενο περιθώριο τουλάχιστον 30 ημερολογιακών ημερών για την
       καταβολή, από την ημέρα αποστολής από την ΕΑΚΑΑ του χρεωστικού
       σημειώματος στον κεντρικό αντισυμβαλλόμενο.
   3.  Τα τέλη αναγνώρισης δεν επιστρέφονται.
   9
      ΕΕ L 193 της 30.7.2018, σ. 1.
EL                                            22                                      EL
 ---pagebreak---                                       Άρθρο 7
                            Καταβολή των ετήσιων τελών
   1. Τα ετήσια τέλη που ορίζονται στο άρθρο 2 για δεδομένο έτος (ν) καταβάλλονται το
      αργότερο στις 31 Μαρτίου του έτους (ν).
      Η ΕΑΚΑΑ αποστέλλει χρεωστικά σημειώματα σε όλους τους αναγνωρισμένους
      κεντρικούς αντισυμβαλλομένους τρίτων χωρών στα οποία προσδιορίζεται το ποσό
      του ετήσιου τέλους το αργότερο την 1η Μαρτίου του έτους (ν).
   2. Το ποσό των ετήσιων τελών που ορίζεται στο άρθρο 3 κατά το έτος της αναγνώρισης
      καθώς και η ημερομηνία έως την οποία πρέπει να καταβληθεί το ετήσιο τέλος
      αναφέρεται σε χρεωστικό σημείωμα που αποστέλλει η ΕΑΚΑΑ στον κεντρικό
      αντισυμβαλλόμενο. Κατά τον καθορισμό της ημερομηνίας καταβολής παρέχεται
      στον κεντρικό αντισυμβαλλόμενο περιθώριο τουλάχιστον 30 ημερολογιακών
      ημερών για την καταβολή, από την ημέρα αποστολής από την ΕΑΚΑΑ του
      χρεωστικού σημειώματος στον κεντρικό αντισυμβαλλόμενο.
   3. Τα ετήσια τέλη που καταβάλλει κεντρικός αντισυμβαλλόμενος δεν επιστρέφονται.
                                  ΚΕΦΑΛΑΙΟ III
                         Μεταβατικές και τελικές διατάξεις
                                      Άρθρο 8
                      Ήδη υποβληθείσες αιτήσεις αναγνώρισης
   1. Σε περίπτωση κατά την οποία κεντρικός αντισυμβαλλόμενος τρίτης χώρας έχει
      υποβάλει αίτηση αναγνώρισης πριν από τις [Υπηρεσία Εκδόσεων της Ευρωπαϊκής
      Ένωσης, να προστεθεί η ημερομηνία έναρξης ισχύος του παρόντος κανονισμού], και η
      ΕΑΚΑΑ δεν έχει ακόμη εκδώσει απόφαση αναγνώρισης ή απόρριψης της
      αναγνώρισης του εν λόγω κεντρικού αντισυμβαλλομένου, ο κεντρικός
      αντισυμβαλλόμενος καταβάλλει το τέλος αναγνώρισης που ορίζεται στο άρθρο 1
      παράγραφος 1 έως τις [Υπηρεσία Εκδόσεων της Ευρωπαϊκής Ένωσης: να προστεθεί η
      ημερομηνία 30 ημερολογιακές ημέρες μετά την έναρξη ισχύος του παρόντος
      κανονισμού].
   2. Κατά παρέκκλιση από την παράγραφο 1, σε περίπτωση που η ΕΑΚΑΑ έχει
      αναστείλει την επεξεργασία της αίτησης για αναγνώριση κεντρικού
      αντισυμβαλλομένου τρίτης χώρας πριν από τις [Υπηρεσία Εκδόσεων της Ευρωπαϊκής
      Ένωσης, να προστεθεί η ημερομηνία έναρξης ισχύος του παρόντος κανονισμού], ο
      κεντρικός αντισυμβαλλόμενος καταβάλλει το τέλος αναγνώρισης που ορίζεται στο
      άρθρο 1 παράγραφος 1 εντός της προθεσμίας καταβολής που αναφέρεται στο
      χρεωστικό σημείωμα που αποστέλλει η ΕΑΚΑΑ στον κεντρικό αντισυμβαλλόμενο,
      κατόπιν κοινοποίησης ότι η επεξεργασία της αίτησής του δεν τελεί πλέον υπό
      αναστολή. Κατά τον καθορισμό της ημερομηνίας καταβολής παρέχεται στον
      κεντρικό αντισυμβαλλόμενο περιθώριο τουλάχιστον 30 ημερολογιακών ημερών για
      την καταβολή, από την ημέρα αποστολής από την ΕΑΚΑΑ του χρεωστικού
      σημειώματος στον κεντρικό αντισυμβαλλόμενο.
EL                                       23                                            EL
 ---pagebreak---                                            Άρθρο 9
   Προσωρινό τέλος αναγνώρισης για ήδη αναγνωρισμένους κεντρικούς αντισυμβαλλομένους
   1.      Κεντρικός αντισυμβαλλόμενος τρίτης χώρας που είναι αναγνωρισμένος από την
           ΕΑΚΑΑ βάσει του άρθρου 25 του κανονισμού (ΕΕ) αριθ. 648/2012 κατά τη χρονική
           στιγμή έναρξης ισχύος του παρόντος κανονισμού καταβάλλει προσωρινό ετήσιο
           τέλος ύψους 50 000 EUR για το 2020 και κάθε επόμενο έτος μέχρι την επανεξέταση
           της συστημικής σπουδαιότητάς του βάσει του άρθρου 89 παράγραφος 3γ του
           κανονισμού (ΕΕ) αριθ. 648/2012 και την αναγνώρισή του βάσει είτε του άρθρου 25
           παράγραφος 2 είτε του άρθρου 25 παράγραφος 2β του εν λόγω κανονισμού ή μέχρι
           την άρνηση της αναγνώρισής του.
   2.      Το προσωρινό ετήσιο τέλος για το 2020 πρέπει να καταβάλλεται εντός 30
           ημερολογιακών ημερών από την έναρξη ισχύος του παρόντος κανονισμού. Τα
           προσωρινά ετήσια τέλη ενός ακόμη έτους (ν) καταβάλλονται το αργότερο στις
           31 Μαρτίου του έτους (ν).
                                         Άρθρο 10
                                       Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 14.7.2020
                                            Για την Επιτροπή
                                            Η Πρόεδρος
                                            Ursula VON DER LEYEN
EL                                           24                                           EL